open-index/open-wikipedia-markdown huggingface dataset:
李樂昕

**李樂昕**，香港親中陣營民建聯黨員。

## 部分公職

* 東區分區委員會(怡灣)委員

## 政治同政策立場
佢係香港親中派嘅成員。

### 選舉經歷
喺2015年香港區議會選舉，佢出戰新田圍選區，挑戰自80年代起出任區議員、民主黨區議員程張迎，攞到1488票，未能當選。

喺2019年香港區議會選舉，王國興不角逐連任，預備喺東區小西灣選區交棒畀佢，但佢因為親中派漠視民意堅持修訂逃犯條例，選情大受影響而落敗，但都可以喺第二年7月分到個分區委員會委員嚟做。

## 部分榮譽

* 2022年民政及青年事務局局長嘉許計劃 - 傑出社區服務人士

## 參考

樂昕
Bay 站 (多倫多地下鐵)

****，書面語寫**卑街站**，係多倫多地鐵2號綫其中一個車站，位於多倫多市中心卑街夾 Bloor，1966年2月26號啟用。

多倫多公車局嘅失物認領處喺呢個站，即係無論係喺巴士、街車、地鐵抑或車站唔見咗嘢，都係去呢度搵，但係佢淨係開星期一至五返工時間，週未同公眾假期都唔開，甚至長假期前後都可能唔開。單車喺度淨係會留30日，其他嘢留60日，過期冇人認領就會交畀警局拍賣。

## 車站結構
 係一個地底車站；唔計地面出入口，正常運作嘅係大堂同月台兩層，佢冇附屬巴士總站，轉巴士要喺街站等。

月台再落其實仲有層，但係樓梯起咗埲場同裝咗門，平日鎖死，亦冇記認，民間叫下層廢站做  站，官方就掉轉叫佢 ；而主要係租畀人拍戲，間中亦會開放佢畀人參觀（雖然其實冇嘢睇，只係普通月台一個）、搞活動等等。喺2007年亦曾經喺正常月台維修期間行過車，但係冇喺嗰度上落客。

### 車站樓層

### 車站大堂
#### 車站商店及自助服務

### 出入口

## 接駁交通
*多倫多公車局：
**正常服務：19（Bay）
**夜間巴士：300（Bloor）

## 車站歷史
 喺1966年2月26號啟用。初期其實係個轉車站，當時上下層月台都有用，但係當時試行嘅係一種嘅所謂Y形行車路綫，向東或者向西嘅乘客會唔知去上層定下層等車先啱，結果同年9月5號開始 ｢試行6個月｣ 放棄Y形行車路綫，但係其實多倫多公車局冇心恢復Y形路綫，結果1號綫同2號綫永久分開，下層月台變成廢站。

個站附近一帶喺19世紀曾經係墳場，葬過六千幾人，件事喺隔籬街有牌紀錄，呢個站亦謠傳有鬼。

### 下層廢站過往活動一覽

* 2007年5月26號，Doors Open
* 2007年9月29號-10月1號，Nuit Blanche⸺裝置藝術 （幽靈車站）
* 2008年5月24號，Doors Open
* 2010年10月2-3號，Nuit Blanche⸺裝置藝術 （沙丘）
* 2011年10月1-2號，Nuit Blanche⸺裝置／行為藝術 （去街度瞓一晚）
* 2022年5月28號，Doors Open⸺多倫多公車局100周年紀念展覽
* 2022年10月29-30號，萬聖夜 ｢鬼屋｣（多倫多公益金籌款活動）
* 2023年10月28-29號，萬聖夜 ｢鬼屋｣（多倫多公益金籌款活動）

## 出面網頁
* 
* Bay 站喺 Transit Toronto 嘅資料
* Bay 站喺 CPTDB 嘅資料
* Lower Bay（廢站）喺 IMDB 嘅資料

## 註

## 參考資料
非官方修補

**非官方修補**（）係指第三方（例如係玩家）出手修補一隻電子遊戲嘅 bug。

## 基礎
馬淑蓮

**馬淑蓮**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
馬清楠

**馬清楠**，香港親中派律師。

2015年，佢曾經參與聯署支持根據北京未經諮詢或香港人同意，強行訂立嘅831框架之下，只容許親北京派人士參選特首嘅政改方案。

## 公職
*香港再出發大聯盟發起人
*曾經係保良局副主席/2019-20年度董事會主席

## 家庭
佢阿爸係馬錦明。

## 參考來源
反編譯器

**反編譯器**（粵拼： ），香港又有叫**反組譯器**或者**反解器**，係一種電腦程式，特徵係識得將行到嘅二進制格式檔案，轉化做高級程式語言源碼：喺廿一世紀初，啲人寫親程式通常都係用高級程式語言嚟寫嘅，高級語言例子有 Python 同 Javascript 等等；呢啲程式語言設計到對人類嚟講易睇易明，但係電腦唔會識睇由呢啲語言寫成嘅源碼，所以用呢啲語言寫成嘅程式實要用編譯器轉化，變成機械語言或者組合語言（低級語言）先會攞去畀電腦行；反編譯器就係一類特製工具，能夠將機械語言碼變返做高級語言嘅源碼。

## 基本概念

程式語言係一種用嚟教電腦做運算嘅工具。程式語言可以分做兩大種：高級程式語言同低級程式語言，當中**高低**係講緊抽象化嘅程度有幾高——低級程式語言嘅例子有機械語言同組合語言呀噉，呢啲語言抽象化程度低，寫到好接近電腦內部實際做嘅運算，但係對人類嚟講好難明。當中機械語言直頭可以係「完全由一大串十六進制數字組成」嘅，想像好似
:`A5 12 18 65 34`
噉嘅碼，包含咗「將記憶體呢個位嘅數值，加落去記憶體嗰個位嘅數值嗰道」噉嘅指示。相比之下，高級程式語言就做咗高度嘅抽象化，寫到同電腦內部實際行嘅運算爭好遠，但係對人類嚟講易明，好似係以下噉嘅 Python 源碼：

```python
a = 5 # 設 a 做 5
b = 4 # 設 b 做 4

print(a+b) # 「同我顯示出 a + b 得出嘅結果。」
```

編譯器做嘅，係攞住一啲以高級語言寫成嘅源碼，轉換做電腦「睇得明」嘅低級語言碼。反編譯器做嘅嘢就啱啱相反，攞住一段低級語言碼做抽象化，建構返一段功能相等嘅高級語言碼出嚟。

## 反解做法

## 主要用途

## 法律問題

## 睇埋
*遊戲改檔
*停機問題

## 引述
英文詞彙：

引用來源：

## 外拎
* 薩爾達傳說 時之笛 畀人完全解譯咗，YouTube 影片講經典 N64 遊戲《薩爾達傳說 時之笛》畀人解譯咗。
軟腭鼻音

**軟腭鼻音**係一種輔音，國際音標寫做「」，粵拼寫做「ng」。喺粵語入面，ng音可以作為聲母、韻尾同埋輔音元音化獨立作為元音。

## 參考資料
廨

**廨**（ ），官衙屋宇一種，本身畀官吏住，或兼辦公務，或兼倉庫。然而有錢會另建私宅。至早漢就有，至少用到大清。按唔同亦會叫**公廨**、**郡廨**、**縣廨**、**官廨**、**治廨**、**廨館**、**廨宇**、**廨舍**等等，甚至按職如**將軍廨**、**尹兆廨**、**丞廨**、**訓導廨**、**教授廨**等等。唔止唐人地方有，日本都有。日本公廨有所謂公廨田、公廨稻、公廨錢。舊日俸祿糧幾多石計，亦有咁必要。實情隋唐有公廨田，同來補助官吏供給。

唔少字典解廨，都解做官署。然而由文獻睇，廨實情畀官吏棲息屋宇。牛若麟重修治廨記咁寫，「既立聽政之堂、必立棲息之廨」。

漢王充論衡咁寫，「星之在天也、為日月舍、猶地有郵亭、為長吏廨也。」可見廨為長吏屋宇，會留喺度住。南朝，顏之推顏氏家訓，「梁孝元在江州時、有人為望蔡縣令、經劉敬躬亂、縣廨被焚、寄寺而住」。又蕭繹金樓子又咁寫「夜還向城、入南郡空廨、無牀席、地寢至旦」廨空咗無牀，要瞓地下，見到廨可以瞓。由此可見廨畀官吏住。

大清同西方治外法權影響，喺上海開咗衙門，叫會審公廨，以大清律例、用來審理大清國人，同唔受治外法權嘅人。會審即大清同外國派人會審。依個到中華民國重有，但後來廢咗。

大明大清時，臺灣土著亦有公廨，族中廟堂議事，又兼未成年住所 。

## 名
廨，廣東話一直讀解讀界，大清時字典並無其他讀法。二十世紀中，字典就加咗懈音。

正寫廨，跟⼴部。之不過，大清時文獻好多時寫𪠘，跟⼚部。

## 攷
愛秩序灣道

**愛秩序灣道**，香港一道，喺筲箕灣，歸入東區，英文**Aldrich Bay Road**。佢取名自愛秩序灣，亦即舊時海灣筲箕灣英文名。成個灣成填地，所以唔喺海邊。

西起，筲箕灣道分出一條街，單程路，有電車路，東北方向。遇南安街，再過東區走廊天橋底，遇愛信道。呢度接住愛信道，雙程路，有分隔，東南走。去到叉出東喜道個位，向東行。途中遇愛賢街。到尾稍屈東南，又再有東喜道口，東區走廊天橋底，直駁望隆街。

筲箕灣站有兩個出口喺處。

## 地方
佢經過兩個屋苑，愛東邨同愛蝶灣，連埋愛秩序灣街市，喺北面。西面有西灣河電車廠，同埋筲箕灣街坊福利會。南面有愛秩序灣遊樂場。

## 攷
安域道

**安域道**，香港一道，喺九龍塘北部，煙墩山下，地勢稍高，歸九龍城區，英文名**Alnwick Road**。同九龍塘一帶街名一樣，都取名自英國地名，呢度就鎮仔安域。

安域道唔長，南北向，堀頭路，然而有四組住宅大廈，新餘邨、天樂園、鈺堡、映月臺。南面駁去義德道。

現時規定條街啲樓唔能高過十三層。

## 攷
高明

**高明**可以係指：
*高明區：中國廣東佛山市嘅一個區
*高明 (演員)：別名李兆才，香港1960-70年代演員
*高明 (香港)：香港親中派政治人
刀劍

**刀劍**係一類武器，刀同劍合稱，長過刀仔，長過匕首，曲又得，直又得，單刃又得，雙刃又得。呢度就西洋而言，相對於英文**sword**，刀劍不分，呢度就用刀劍稱呼。然刀劍定義，亦因時因地而變。唐人就分刀劍，刀單刃，劍雙刃，長又得，短又得。日本好早就無咗劍，所謂劍道實情刀來。

就用法來講，可以分成劈斬同刺。刺通常直刃端尖。劈斬就曲一啲，以利刃切割，單刃雙刃都有。然而好多亦兩者兼備，劈又得，刺又得。

第二次世界大戰，銃代替咗刀劍，現今刀劍只作為競技、表演、儀式之用。

## 西洋
西洋刀劍出自青銅時代，由匕首變出來，現有樣本早到前1600年。鐵器時代時刀劍仍短，無鍔。直到羅馬帝國後期，就見到歐洲中世雛形。

歐洲後尾因應刺同劈分出兩形，刺有刺劍同細劍，劈斬就有軍刀。

## 參考資料
高明 (香港)

**高明**，香港親中派政治人，香港再出發大聯盟發起人之一。
## 公職
*香港再出發大聯盟發起人
## 參考來源
高迎欣

**高迎欣**，香港親中派政治人，中國民生銀行董事長，第十三屆全國政協委員。
## 公職
*香港再出發大聯盟發起人
## 參考來源
中華全國婦女聯合會

**中華全國婦女聯合會**，簡稱**全國婦聯**，是1949年3月成立嘅中國全國性婦女組織。全國婦聯主辦「一報一刊」，分別係《中國婦女報》同埋《中國婦女》雜誌。

類:中國組織
張佐民

**張佐民(Tommy****)**，親北京派在香港台裔商人。

## 家庭
佢有個女叫做張兆馨，有個仔叫做張兆熊。

## 政治立場
佢政治立場係親中派，有份支持北京未經諮詢或香港人同意，強行訂立嘅《港版國安法》。

另外，喺2020年台灣總統選舉，佢支持國民黨韓國瑜。

## 部分公職
*香港再出發大聯盟發起人
*港澳台灣同鄉會理事、會長、副會長等職位
*國際華商協進會第18屆榮譽會長
*港澳台灣慈善基金會主席、副主席等職位
*兩岸和平發展聯合總會榮譽顧問
## 參考來源
張俊勇

**張俊勇**（英語：Thomas Cheung，1970年2月7日—），香港親中派商人，香港經濟民生聯盟創會成員，曾任第十三屆港區全國人大代表。
## 公職
*香港再出發大聯盟發起人

## 政治立場
佢係香港親中派人士，曾經漠視民意，力撐修訂逃犯條例。

## 家庭
佢阿爸係張成雄，老婆係金朝陽太子女陳慧苓。

## 參考來源
North York Centre 站 (多倫多地下鐵)

** 站**，書面語寫**北約克中心站**，係多倫多地鐵1號綫嘅一個地底車站，位於北約克柳谷區央街芬治大道同雪柏大道之間，東面夾 ，西面夾 ；1987年6月18號啟用，工程耗資 。

個站本來預咗有20個舖位，啲舖位其實亦已經整哂，只係封住咗，但係因為冇需求，結果係站入面一間舖頭都冇，原因可能係因為佢直出就係兩間商場（東便 ，西便 ，又叫 ）。佢基本上亦冇地面入口，兩便商場都係出地庫，唯一地面入口係出賴士文廣場，但係廣場嘅大部分其實都低過路面成層樓咁多；喺嗰組出口，唔出賴士文廣場嘅話，其實都係入商場地庫。

嗰頭係北約克市中心；行去北約克中央圖書館只係大約5分鐘。

## 車站結構
### 車站樓層

### 車站大堂
#### 車站商店及自助服務

### 出入口

## 接駁交通
*多倫多公車局：
**正常服務：97（Yonge）
**夜間巴士：320（Yonge）
*GO Transit（南行只准上客，北行只准落客）：
**正常服務：19（Mississauga/North York）
**快線服務：27A（Milton/North York）、96B（Oshawa/Finch）

## 公共藝術

呢個站有一件公共藝術作品，係一組用瓷磚砌出嚟嘅壁畫，位置喺月台兩邊，南行月台嗰幅叫 ，北行月台嗰幅叫 ，砌出嚟嘅係舊時嘅北約克，作者係 Nicholas Graven 同 Susana Moore。

喺大堂付費區外本來有另一組畫咗喺圍板上面嘅壁畫，一便係 ，另一便係 ；啲圍板仲喺度，但係啲畫已經冇咗。

## 車站歷史
呢個站本來打算跟横街街名叫  站，但係喺1960年代中期，因為造價問題，決定唔起呢個站同其他細站，但係到咗1982年，北約克市政府因為喺度起 downtown，決定重新起返呢個站，結果變成所謂 （央街綫北向延綫，央街綫即係1號綫嘅東面嗰半截）最後一期嘅工程，1985年6月動工，1987年6月18號啟用。

除咗舖位整咗冇用之外，呢個站其實仲有第樣嘢一早諗咗但係冇整。就係地底行人隧道系統，原本打算連住哂離籬嘅北約克市政中心、附近嘅多倫多公校教育局辦公大樓（原北約克公校教育局總部）同演藝中心同周圍嘅商業大厦，甚至可以行到去雪柏站，當時講到實牙實齒，但係結果係冇起。

因為個站係取消咗再後來夾硬槷返入去，造價颮升咗25倍，起一個站用咗2500萬加元。

## 出面網頁
* 
* North York Centre 站喺 Transit Toronto 嘅資料
* North York Centre 站喺 CPTDB 嘅資料

## 註

## 攷
配票

**配票**係一種運用策略，以求某方充分利用票源，獲得最多議席嘅做法。由於喺複數選區單記不可讓渡投票制中，並非僅由最高票當選，而係各候選人得票僅需喺當選席次內領先即當選，因此政黨或政治聯盟透過組織動員或者號召選民自動將票源分配投給有希望當選嘅候選人，令到佢哋達到當選門檻，使該政黨當選席次最大化，避免個別參選人衝高票數造成選票浪費。喺複數選區制，大黨可以配票，而立場相近嘅政治團體亦可利用配票去擴大影響力。

## 部分例子
*喺香港，自2000年香港立法會選舉開始，直到北京未經諮詢或香港人同意強行修改立法會選舉制度之前，唔同政黨都嘗試喺比例代表制最大餘額法嘅制度下，分拆多張名單，嘗試攞到最多嘅議席。不過，喺親中派以內嘅配票，往往都係中聯辦喺違反基本法第22條嘅情況介入而進行。
*喺台灣，直到2004年中華民國立法委員選舉前，每個選區都會選出多過一個立委，民進黨會呼籲支持者按身分證號碼末一碼或者出生日期進行配票。
## 參考
飾藝風

**飾藝風**，講舊時時款趨向，美術、產品、木土都偏向表現機械，講求對稱、幾何綫條、平滑、流綫形，好用人工物料。出自法文****，西文短稱**Art Deco**甚至**Deco**，得自一九二五年，巴黎現代裝飾美術及産業美術國際博覧會。初見法國一戰前，二十世紀一十年代。歐美二十年代至高峯，三十年代末落。唔止歐美，個款亦見於全世界。

末落皆因世界大蕭條，而到二戰就無晒喇。呢段時間趨向更着重功能，更少裝飾。

飾藝風並無一定準測，定義出來亦會互相矛盾，由此可知，祇不過籠統描述當時趨向。話就機械，有時石屎樓嵌入浮雕，有時當代傢俬工藝品嵌入名貴物料。

去到六十年代，就有過一陣復興。時至今日都係靈感來源，珠寶、室內裝飾、時裝時有所現。而美國紐約當時所起摩天大廈，好似佳士拿大廈、帝國大廈咁，仍可見到飾藝風特色。

## 史
飾藝一字原於一八五八年法國。一八七五年， 匠人得到王家認可地位，傢俬、紡織、珠寶、玻璃等都受惠。甚至飾藝甚至變為王家學院名。一九〇一年成立飾藝人學會。嗰陣德國出口平價傢私，遇着法國民族主義，飾藝復興。一九一一年提出，一九一二年舉辦博覧會，要時款作品，唔要古式。推遲至一九一四年，又遇着打仗。至終一九二五年先搞得成。自此，飾藝就風行遍世界。

## 物料
新物料亦屬於飾藝風重要特色。

起屋改用石屎，起出來有更多變化。鋼筋石屎更加堅固，唔使咁多柱。

技術進步可以大量生產。窗更加大，更加堅固。

物品、傢俬、建築又開始用鋁，更加之輕。

## 設計
飾藝並非純機械形，有時亦會添入異國風情，中國、日本、印度、波斯、古埃及、瑪雅等。早期亦有混入天然物料，尤其特別兼奢華。後尾又有分成兩派，一派量產，一派逐件手工。

室內色彩更加豐富，更加鮮明，會用撞色。花紋以花為主。

## 攷
張信剛

**張信剛**，香港親中派政治人。
## 公職
*香港再出發大聯盟發起人
*香港中華文化總會創會會長
## 參考來源
郭必錚

**郭必錚**（，），係前觀塘區議會區議員。

郭必錚曾經喺觀塘區議會選舉嘅順天選區（第5屆香港區議會選舉、第6屆香港區議會選舉）兩度輸俾民主黨嘅莫建成，其中喺2015年香港區議會選舉，佢攞到2764票。

2019年香港區議會選舉，郭必錚出戰順天選區，因為親中派漠視民意，堅持如期修訂逃犯條例，選情大受影響，郭必錚攞到3136票，未能當選。

## 公職
*香港再出發大聯盟發起人

### 制服團體公職

* 曾擔任香港童軍東九龍地域第一八八旅的旅長
* 聖約翰救傷見習隊支隊隊長(1994年3月-9月兼任聖公會梁季彜中學的署理主管)，後為高級監督
* 香港女童軍觀塘分會2016至2018年度執行委員會名譽副會長

## 參考
驗屍

**驗屍**，驗下條屍咁解，以確定點樣死，查出死因。有人死得不明不白，就要睇下係咪畀人殺死，進而睇下點樣殺死，從而查案判案。有時又出於追究責任，例如醫院中病人無端死咗，睇下有無醫死。又或純粹教學用研究用，檢查病死傷重而死。

亦唔止人，有時要幫動物驗屍。

檢驗方法，有時睇下表面徵狀，再而劏開條屍檢查，再而拎器官檢驗。

驗屍人因時地有唔同叫法。如古時有仵作，清末民初有檢驗吏。現今好多時出自專門醫生，叫驗屍官、法醫。疾病上亦有病理學家。

過往唔少人想留全屍，無論宗教定尊嚴，唔少家人反對驗屍。現今醫院亦唔願驗屍，怕驗出失誤，死亡證上死因，驗屍後得知，唔少都錯嘅。

## 攷
碳循環

**碳循環**，生態學一環。由於所有生物，當中由碳元素構成。因而要研究地球自然界，碳點樣流向，而形成循環。鑑於環境保護問題，人為方面亦加入循環研究。

初時碳循環，主要研究生物同大氣二氧化碳去向，生物呼吸以及腐爛，會生出二氧化碳。綠色植物，要經光合作用，轉化成醣。醣成為營養，生物所食，從而得到所需能量。依個就為簡單碳循環。

現今講碳循環，遠遠複雜，由生物，到大氣，到泥，到地上地中水，到岩石，到大海，都有關係。咁就有生物學，有化學，有物理學，有地質學。火山爆發會放大量二氧化碳。電擊火燒森林亦然。石中有碳，好似石灰岩咁。陸上水流帶碳入海。珊瑚蟲將二氧化碳收入珊瑚入便成硬殼。海洋又積咗大量碳元素，成至碳池。

現今會估算循環中收放，因而有收支數字，成為生意。

## 攷
圍板

**圍板**（），又叫**圍街板**，係一種建築施工用嚟防護用嘅臨時結構，圍住個地盤保護行人，同時亦等行人唔好睇到入面。裝修亦可能會用到圍板。

以前圍板都會噴咗 ｢禁貼街招｣ 嘅字樣，但係好多時都係被人貼滿街招；而家有啲人會當圍板係一種大型廣告位，亦有啲人會當圍板係大型畫板，喺上面塗鴉。

## 參考資料
鼻音

**鼻音**（；）係一種輔音，指發出呢吓音嗰陣會涉及空氣由鼻嗰度自由噉噴出。

用廿一世紀初粵語都有嘅雙唇鼻音  —想像 開頭嗰個輔音— 做例子。 係一種雙唇音又係一種鼻音。
塞音

**塞音**（；）係一種輔音，指發出呢吓音嗰陣會涉及成條聲道受到阻斷，令到空氣暫時完全停止流動。

例子有廿一世紀初粵語都有嘅清雙唇破音  —想像 開頭嗰個輔音。
超無畏艦

**超無畏艦**（**Super-dreadnought**）係種20世紀頭嘅軍艦類型，性能超過無畏艦，主炮口徑增加到13.5-15英寸，射擊距離增加到幾十公里。
香港回流潮

**香港回流潮**，又叫做**返港潮**，係一啲香港居民移民咗去外國，作爲海外港人住咗一段時間，跟住之後又回流返咗香港住嘅人。

## 人口
根據香港浸會大學喺2002年嘅一份研究，有份參與香港回流潮嘅人口，包含咗差唔多香港總人口嘅3%。 呢個調查只係包括咗嗰啲自願認同自己做“回流者”嘅人，所以唔一定包含咗全部有外國國籍而又返咗香港嘅人。

## 移民潮
大部分嘅回流潮都係原本喺80同90年代，開始移民外國嘅香港人，唔少都係因爲對嚟緊嘅香港主權移交感到不安。根據曾經係勞工及福利局局長嘅張建宗，喺大約1997年嘅時候，有差唔多60萬位香港人移民離開香港。 大部分都去咗西方國家，其中最受歡迎嘅係加拿大、澳洲、同美國。

一般嚟講有兩種移民：一種係打算喺外國住一陣，攞到國籍之後，跟住返香港住。第二種就係打算去咗外國就長期定居，唔會再返香港。嗰啲打算喺外國短期住一陣，跟住返香港嘅又叫 "sojourner"（意思係“寄居嘅人”）。當然，計劃唔一定完美，而唔少原本打算長住嘅返咗香港，而有啲打算短住嘅最終長期定居。

## 回流潮
有統計表示喺80年代移民離開嘅香港人之中，有大約30%返咗香港。 

### 外國生活問題
回流嘅原因有好多，但係主要都係因爲經濟原因。有啲人因爲卦住香港，唔能夠適應新嘅生活，而選擇返香港。亦有啲人因爲經濟狀況出現問題，發現喺外國好難揾食，被迫返香港住。例如，有啲比較有錢嘅香港人移民咗去加拿大，希望能夠從新建立佢哋嘅生意。但係發現兩地嘅經濟文化唔一樣，加拿大有高税率、規矩又有人覺得太過死板 ()、英文冇咁好嘅又會有語言障礙等等，所以唔少都因爲寧願喺香港做生意而回流。

美國嘅情況都相似：因爲嗰度嘅治安比較嚴峻，而且生活同醫療嘅費用都非常昂貴，隨著美國經濟停滯，美國國家稅務局設立多咗法例嚟增加稅收，大幅度咁增加咗移民嘅生活壓力。

### 香港生活穩定
香港回歸之後，雖然香港政制改革停滯不前，不過香港社會嘅發展都相對穩定，仍然係一個安定繁榮嘅城市。呢樣嘢都吸引到唔少海外港人決定回流，返香港安居樂業。

除此之外，中國大陸廣東省（尤其係深圳市）亦都成為咗香港人移居嘅其中一處熱門地點。因為兩座城市互相接壤，方便香港人隨時嚟往，而且大陸嘅物價同樓價都同香港比較下相對平，所以吸引咗唔少香港人北上於中國大陸投資置產，並且移民到當地生活。不過喺2010年代開始，人民幣持續升值，港元嘅匯率歷史性咁俾人民幣超前，而且差距愈嚟愈大。加上中國大陸嘅貨物價格同樓市價格都大幅上漲，令喺大陸投資或者生活的機會，已經唔再吸引香港人，造成咗另外一種嘅香港回流潮。

千禧年代開始，唔少海外港人嘅第二代（即係喺外國土生土長嘅子女）喺外國嘅大學畢業之後，選擇移民去香港發展事業。原因係佢哋覺得香港嘅就業環境較爲適合，有更加多發展嘅機會，同時亦都鍾意香港嘅生活好多姿多彩。

當然，人唔係死板機器，所以如果喺香港住落有咩唔妥，回流嘅香港人仍然有再一次移民嘅選擇，尤其係嗰啲攞到外國國籍嘅人。

## 統計
根據澳洲統計局嘅人口普查結果顯示，喺由1994至到2005年之間，總共有33,905位香港人移民去澳洲，但係同時，回流嘅香港華僑澳洲公民就有34,248位，回流嘅人數比移民嘅人數多，變咗其實係負增長。除此之外，由1990年代到依家，每年有大約3,000位喺香港出世嘅華裔澳洲公民選擇長期咁離開澳洲，回流返香港；呢個數據係非土生澳洲公民移民嘅排名之中第4位。。

根據加拿大嘅相關統計部門嘅研究報告顯示，由1996至到2006年之間，加籍嘅華裔港人回流人數大約係44,710人，為數據排名之中嘅第一位。

## 社會影響
### 文化認同
對於回流返香港嘅人，唔少都對佢哋嘅文化認同有啲疑惑。一來因爲香港本身經過咗管治國嘅轉變，二來就係佢哋曾經喺外國住過嘅時間，令有啲人唔肯定應該視自己為香港人、英國人、中國人、定係屬於曾經住過嘅外國國家嘅人？

### 太空人
有唔少回流返香港嘅人係移民咗去外國嘅爸爸或者老公，主要因爲佢哋嘅屋企需要經濟上嘅幫助，而好多都因爲咁而返咗香港做野。佢哋會經常咁來往香港同外國，成日喺空中坐飛機，所以稱佢哋爲“太空人”。同時，“太空人”亦都係廣東話嘅文字游戲，因爲佢亦可以解為“太太唔喺身邊嘅人”。

## 睇埋
*香港移民潮
*海外港人

## 出面網頁
*中國經濟繁榮掀起回流潮　澳洲香港移民只剩六成 
*調查顯示：加拿大華人移民潮盛況不再 回流成風 

## 攷
海灘道

**海灘道**，香港一道，喺淺水灣，單程路，以淺水灣海灘而名，歸南區，英文**Beach Road**。

佢由淺水灣道叉出，北行兜向西再向南，一落淺水灣道底下。再彎東，遇麗海堤岸路，一路灣東南，遇南灣徑。直行到近尾，彎北出南灣道。

條街至近海灘，有小巴站到，亦有停車場。
## 攷
郡

**郡**係漢字文化圈地區用嘅一個政區分級。

## 譯做郡嘅政區
漢字文化圈以外嘅政區，亦會用到「郡」去譯，一般用落君主制嘅國，譬如英國嘅郡。
西哀士

**埃馬努埃爾-約瑟夫·西哀士**（，）係法國嘅思想家、作家同埋政治人。佢喺法國大革命後第一共和政權嘅主要締造者，最出名嘅喺1799年領導霧月政變，做執政官。

## 參考

* 
* Emmanuel Joseph Sieyes,'' What is the Third Estate?''
屬人主義

**屬人主義** (; 意為“血統嘅權利”) 係對國籍嘅基本概念之一，通常同屬地主義相對。屬人主義就係一個國家嘅公民應該由佢嘅血統，即係父母嘅國籍身份，而決定。除咗國籍之外，呢個概念亦都可以喺唔同嘅文化或者種族嘅認同上使用。相反，屬地主義嘅概念就係國籍應該由一個人嘅出生地而決定，而唔係取決於佢父母嘅國籍。

今時今日，基本上所有國家都合并呢兩個主義嚟決定一個人嘅國籍，不過比較著重邊個就視乎每個國家自己。有啲國家先考慮出生地，而有其他國家先考慮父母嘅國籍，如果冇或者不知名先至會睇出生地。

## 現代發展
喺19世紀尾，法德兩國喺呢件事情上面有爭議。德國學家 Johann Fichte 表示相信一個“客觀嘅國籍”，所以應該以一個人嘅血統、種族、或者語言而決定佢嘅國籍。不過，法國學家 Ernest Renan 就表示反對呢個睇法，話應該開放一個比較配合共和主義嘅國籍系統，所以應該以一個人嘅出生地而取決佢嘅國籍。呢個有可能同兩個國家當時對主要係講德文嘅阿爾薩斯-洛林（）嘅控制權爭議有關係。

### 主義兩用
好多國家都係兩用屬人主義同埋屬地主義。例如，美國國籍法容許基本上所有喺美國國内出世嘅人擁有國籍（屬地主義），亦同時為所有至少有一位父母係美國公民嘅人提供美國國籍（屬人主義）。同樣，英國為所有英國公民嘅後代提供國籍，不過喺出生地上面就有某啲其他條件嘅限制。

全球大約60%嘅國家都對屬地主義有部分條件嘅限制，主要同避免大量嘅生育旅行有關。同時，而聯合國呼籲所有國家都包含屬地主義作爲決定國籍的一部分，希望可以用呢個方法嚟解決無國籍嘅問題。

### 因爲國界而複雜化
有唔少現今嘅歐洲國家都係由奧匈帝國、鄂圖曼帝國、同埋蘇聯而獨立出嚟，唔過呢啲新嘅國家，因爲帝國時期嘅人口移動，而有唔同種族嘅人，唔能夠一刀切净係用血統嚟決定國籍。

喺好多情況，主要用屬人主義嚟決定國籍嘅國家都需要有其佢協定，嚟為國内嘅少數民族提供保護。歷史上，唔少人因爲冇呢個保護，而移民離開佢哋住嘅國家返籍貫嘅地方。到今日都主要用屬人主義嘅國家包括：意大利、希臘、土耳其、保加利亞、黎巴嫩、亞美尼亞、匈牙利、同埋羅馬尼亞。所有呢啲國家都有國際條約嚟延申國籍俾國内嘅少數民族。

## 睇埋
* 屬地主義
* 國籍法

## 參考資料
希伯來文嘅羅馬字拼音方案

**希伯來文嘅羅馬字拼音方案**並唔統一，日常生活中遇到嘅方案多過一種；視乎詞性、地區、語言等等，一個字可能會有好多種拼法。其中一個原因係呢啲方案幾乎全部都係跟讀音，但係讀音唔止一種。

以色列官方整咗套官方拼音方案，一套學術用，一套日常用，官方拼音會用喺例如地名咁，最初嘅方案喺1957年1月23號公佈，但係官方方案因為覺得唔啱音，喺2000年代改過，所以實際上遇到嘅拼音方案，就算淨計官方方案，其實都唔止兩套。

官方嘅拼音方案，喺以色列境外嘅例如美國、加拿大、法國等等嘅地方，幾乎唔會見到；喺呢啲地方，用嘅係一啲同當地語言比較兼容嘅本地拼音，呢啲方案就算喺當地嘅猶太人社區都唔統一，唔同語言嘅方案一般亦唔兼容。

## 攷
排版

**排版**（）係平面設計同印刷嘅一種工序，但係好似好多其他呢方面嘅術語咁，都有雙重意思；可以指排字或者拼版。前者係指將字粒或者字形排好，後者除咗字之外亦處理埋相之類嘅其他嘢。兩種對出版等嘅工作嚟講好重要。

## 睇
*書法字國語，處理漢字同羅馬字並列排版問題嘅一種方法。

## 參考資料

## 書目

*
𠝹波袋

或者**鎅波袋**，係指女性孭住手袋或者斜孭袋嘅時候，揹帶會穿過波罅，突出乳房 。有時安全帶亦會被形容為「𠝹波」。

喺日本，呢樣嘢做「」（、π/）。。呢個用語大約由2006年6月開始由網絡興起，之後有相關嘅同人展同寫真集。喺臺灣會用「U/U」表示𠝹波袋嘅形象。

## 註

## 參考

## 出面網頁
* 
*
半

**半**，古老算術概念，切正物體中間，平分而來。半字正正由剖開牛而來，說文「物中分也。从八从牛。牛為物大、可以分也」。又叫**一半**。

數學來講，個概念有唔同表示方法。佢喺〇同一之間，歸入有理數一門。另外佢又歸入分數，讀做**二分之一**，又**二分一**，而且至細單位分數。二嘅倒數，一除以二。數式寫成**1÷2**。分數式寫**1/2**，符號**½**，又或上 1 下 2 ，咁。又或以十進制小數，**0.5**。

以成數計，**五成**。以百分比，**百分之五十**，**50%**。以千分比，**千分之五百**，**500‰**。以萬分比，**萬分之五千**，**5000‱**。
日常生活至常講半。半斤八両、半打、半件、半價、半桶水。另半徑、半衰期、半個鐘。由於佢對稱，至易睇，至易分。

自然現象如半月，上弦月、下弦月會見，幾何講半圓。又切開西瓜成半球體。

紙對摺亦可分成一半，報紙一面兩版，賀咭好多時都對摺。

莊子天下篇，記戴名家惠施話，「一尺之捶、日取其半、萬世不竭」就考慮日日取餘下一半，就會無限，即數學上幾何級數序列。
半亦代表過程中間，中間程度，好似半途、半山、半島、半熟、半透明、半導體、夜半、半夜。又或兩者兼有，一半一半，好似半唐番、半生熟、半肥瘦。

整數外加半，會寫三個半、二度半、一升半、四隻半、十二日半、七公里半咁樣。

## 數學

* ，最簡分數。
* 0.5，小數。
* 0 同 1 嘅算術平均數 = 。
* 偶數乘得整數。奇數乘得半整數。單偶數乘得奇數。
* 四則運算來講，÷ 2 與 ×  相同。
* 某數半次方，就會變成開方，即 n^{\tfrac {1}{2}} = \sqrt {n} (有2個複數值)。
* 三角函數，角 0 到 2π 之間。
** sin  = sin π = 
** cos  = cos π = 
* 反三角函數
** sin  = 
** cos  = 
** tan  = 0.46364760900080611621…
* \int_{0}^{1} {x} dx = \frac{1}{2}
* 1 到 n 自然數之和 = \frac{1}{2}n(n+1) ，即三角形數。
* 三角形面積
** 底 × 高 ×  。
** ab sin *θ* 。呢度a 、 b 同 *θ，*即三角形二邊 a 同 b ，夾角 *θ 。*
* 伽瑪函數
** \Gamma\left(\frac{1}{2}\right)=\sqrt{\pi}
* 幻方一行總和，n 一邊格數。
** 
P_2(n) = \frac{n(n+1)}{2}


## 音樂
音樂有半音同全音。十二平均律而言，半音即比例 2^{\frac{1}{12}}，高半音即乘2^{\frac{1}{12}}，低半音除2^{\frac{1}{12}}。其他律就未必平均，亦唔跟呢個比例。好似史記講十二律，可得出近似，但有啲偏差半音。

## 名
英文稱**half**，又寫**one half**。其他字頭有**demi**，有**semi**，有**hemi**，出自拉丁文希臘文。

半引伸字有判、伴、畔等。

## 攷
縣 (美國)

**縣**（英文：County），亦有譯**郡**，係美國嘅第二級政區。

「縣」呢級政區喺美國46個州度用，至於路易斯安那（Louisiana）州就用教區（Parishes）、阿拉斯加（Alaska）州就用行政區（Boroughs），而康湼狄格（Connecticut）州同埋羅德島（Rhode Island）州就無設立縣政府。
肺部氣流音

**肺部氣流音**（）係輔音一種，指隻輔音嘅聲源自由肺部產生嘅壓力，相對嘅係非肺部氣流音（搭嘴音、內爆音同擠喉音）。
馬丁·克拉普羅特

**馬丁·克拉普羅特**（**Martin Heinrich Klaproth**，）係普魯士王國一位化學家，喺維尼格羅德（Wernigerode）出世。佢發現咗鈾、鋯、鈦、鈰爾啲元素。

## 出面網頁

類:化學家
類:普魯士王國人
經濟激勵理論

**經濟激勵理論**（）係一個經濟學理論，探討人喺面對經濟激勵嗰陣嘅行為同決策。呢個理論基於一個假設，就係人會根據經濟激勵去選擇行動，追求自身利益最大化。

經濟激勵可以係金錢、獎勵、懲罰、成本諸如此類，而人會根據爾啲激勵去做出決策。例如，如果一間公司提供高薪酬嘅工作機會，求職者可能會被呢個經濟激勵吸引，選擇加入爾間公司。另一方面，如果政府對某項行為徵收高稅，市民可能會因為經濟激勵而選擇唔做爾項行為，成語「寓禁於徵」就係基於爾個概念。

經濟激勵理論亦可以解釋人們嘅消費行為。例如，當價格跌嘅時候，消費者可能會因為可以用較低嘅價格購買商品而增加消費。而當價格上升嗰陣，消費者可能會因為經濟激勵而減少消費，尋找替代品或者節省開支。

經濟激勵理論對於經濟政策制定同企業管理都有重要影響。政府可以通過調整稅收、補貼或者其他經濟激勵措施來影響市民嘅行為同經濟活動。企業亦可以利用經濟激勵來激勵員工、吸引客戶或者調整產品價格。

正所謂有錢使得鬼推磨，企業管理可以利用經濟激勵理達到下面嘅效果：
* 提高員工工作動力和積極性
* 增強員工忠誠度和留任率
* 提升員工表現和績效
* 增加創新和創造力
* 促進團隊合作和協作

經濟激勵理論喺經濟學研究中佔有重要位置，幫助我哋理解人嘅行為同決策背後嘅經濟動機。

## 睇多啲
* 《激勵理論：動力與信息經濟學（第二版）》- 作者：Jean-Jacques Laffont、David Martimort
* 《激勵理論的應用》- 作者：Jean Tirole
熱咖啡模組

**熱咖啡模組**（）係《俠盜獵車手：聖安地列斯》嘅一個 mod。

《俠盜獵車手：聖安地列斯》呢隻電子遊戲整嚟就係預咗畀大人玩嘅，原先預定會有隻小遊戲畀玩家控制住主角同主角嘅女朋友做愛；不過製作組諗諗吓，覺得噉搞法隻遊戲恐怕會引起大爭議，於是就將隻小遊戲收埋—佢哋並冇剷走隻小遊戲嘅源碼，只係剷走咗玩家可以用嚟玩嗰隻小遊戲嘅渠道；而隻遊戲出咗街之後，有玩家發現咗呢隻小遊戲嘅檔案，就整咗個模組將隻小遊戲「解鎖」，令到玩家群玩得到隻小遊戲，而遊戲主角同佢啲女朋友做愛嘅影片引起咗公眾譁然。
四瀆

**四瀆**，舊時華夏北方四大水，東流入海，江河淮濟，至早出自爾雅釋水，「江河淮濟為四瀆。四瀆者、發源注海者也。」當今只有江河二水直流入海。

四瀆江河淮濟。江即江水，今長江。河即河水，今黃河。淮即淮水，今淮河。濟即濟水，今濟河大清河。由於四瀆下游經大平原，史上往往改道，今時同爾雅講就好唔同。淮水道畀運河偷咗，濟水道黃河偷咗。淮水亦塞過改流入長江。

大唐時四瀆配東南西北，東瀆配淮，南瀆配江，西瀆配河，北瀆配濟。

古時都會拜江河，四瀆亦奉做神衹，有四瀆廟。史上亦有種種封號。

四瀆亦化為天星，天上有星官四瀆。

經脈之中，手少陽三焦經，亦四瀆穴位，喺前臂兩骨之間。

## 名
按說文解瀆字，「溝也。从水賣聲。一曰邑中溝。」天下比成邑，四水比成天下溝，有水通。瀆當做大川解，至早見喺韓非子五蠹，「中古之世、天下大水、而鯀禹決瀆。」

風俗通義山澤篇，引尚書大傳、禮三正記咁講，「瀆者、通也、所以通中國垢濁、民陵居、殖五穀也。江者、貢也、珍物可貢獻也。河者、播也、播為九流、出龍圖也。淮者、均、均其務也。濟者、齊、齊其度量也。」依度見到後人附會睇法。

## 改道
四瀆中，今存黃河、淮河、長江。濟水，又名兗水，山東段則稱大清河，古代發源於發源於今河南省濟源市境內，東經溫縣、武陟縣南入黃河，然後又出河南而繼續東流經山東入渤海。大清咸豐五年，一八五五年，濟水被黃河改道奪據，成為黃河下遊河道，濟水遂不復存在。

## 神祗
古時都會拜江河，四瀆亦奉做神衹，有四瀆廟。地位同五嶽，有時合稱四瀆五嶽。河廟，喺河南滎陽縣。江廟，喺廣陵江都縣。淮廟，喺平氏縣。濟廟，喺東郡臨邑縣。

大明又有新封號。東瀆大淮之神，南瀆大江之神，西瀆大河之神，北瀆大濟之神。

## 攷
王源

**王源**（；）係一個中國大陸男歌手、詞曲作家、演員同專欄作家。佢喺《時代雜誌》畀評選做2017年30位最具影響力嘅青少年之一，2018年起開始擔任聯合國兒童基金會大使。

## 參考

## 出面網頁

* 
* Roy Wang on iTunes
* 
* 
* ROY6-LINE FRIENDS
*
野花

，係花嘅一種，講有花植物，佢自生自滅，唔使人打理就生得。依度唔單止講花，亦包晒佢全樖植物。一般來講，野花本身就原生物種，喺當地品種。不過人類活動，亦會帶來其他物種，有時變成入侵物種。人類亦改變生境，有啲物種會適應新變化。例如燒林造地，有啲物種會特別適應火後土地咁。有啲草木歸化多年，當哋人當咗原生物種咁睇，當做當地野花。

好多花人工種植，原本都出自野花。

原生野花對當地生態重要。一來品種繁多，支援多種生物，雀、獸、昆蟲都取食自野花。同時保護水土，無咁易水浸。亦畀人提煉藥品。

野花唔起眼，有時都會頻危，面臨絕種。

## 參考資料

## 睇埋
*花
太空侵略者DX

**太空侵略者DX**（英語：Space Invaders DX），係由TAITO開發嘅射擊遊戲，1993年推出。

## 參考


## 出面網頁
*太空侵略者維基太空侵略者DX
*太空侵略者DX影片
海外港人

**海外港人**，又叫做**香港僑民**，係一啲自己或者祖先有香港居留權，但係因爲喺海外已經定居，長時間唔喺香港生活嘅人。佢哋通常被認爲屬於海外嘅華人社區嘅一部分。

由1960年代開始，香港移民潮出現咗幾次，香港有大批居民移民去外國。1984年《中英聯合聲明》簽署之後，同埋1989年八九民運之後，唔少人對香港未來有憂慮，選擇移民外國，移民潮再加劇，一路直到1990年代中期先至見到平息返。

香港人主要移民嘅目的地包括加拿大、美國、澳洲、紐西蘭等英文圈國家。香港人喺溫哥華、多倫多等嘅城市造成咗龐大嘅社區，喺當地嘅華人社群之中舉足輕重。海外港人有唔少都喺當地落地生根，活躍參與主流社會，更加有部份做埋當地嘅重要公職。

海外港人將唔少嘅香港文化帶到海外，例如溫哥華、多倫多、悉尼、同墨爾本嘅飲茶同龍舟文化，都係源於海外香港人而帶過去。

## 睇埋
*香港人
*香港移民潮
*香港回流潮
*港籍美國人
*港籍加拿大人
*港籍澳洲人
*在臺港人

## 攷
*《廣東文獻》季刊（第四十九卷 第四期）
*《也是家鄉：八位紐西蘭華人婦女口述歷史》（葉宋曼瑛著 三聨書店 香港 一九九四年初版）

## 出面網頁
* 重新審視澳洲-紐西蘭嘅華人跨國主義
宗座代牧區

**宗座代牧區**，簡稱**代牧區**，係天主教會嘅一種過渡性質嘅行政區域，名義上直屬教宗，實際上由教宗委派領銜主教作為宗座代表代管；個代表叫**宗座代牧**，職權類似主教，但係雖然佢有主教銜頭，但係嗰區嘅主教技術上並唔係佢，而係教宗本人。

宗座代牧區係天主教傳入某地之後第二期嘅發展，由宗座監牧區升格而成，條件成熟嘅話，會喺當地建立聖統制之後升格做教區。相反，某啲情況亦可以導致聖統制中斷，繼而導致教區降格變返做宗座代牧區。

喺2023年，全世界一共有81個宗座代牧區。

## 攷
宗座監牧區

**宗座監牧區**，簡稱**監牧區**，係天主教會嘅一種過渡性質嘅行政區域，名義上直屬教宗，實際上由教宗委派一個唔係主教嘅普通神父作為宗座代表代管；個代表叫**宗座監牧**，職權類似主教，但係身份並唔係主教。

宗座監牧區係天主教傳入某地之後第一期嘅發展，條件成熟會升格做宗座代牧區。

喺2023年，全世界有39個宗座監牧區，大約四分三喺中國大陸。

## 攷
領銜主教

**領銜主教**，又譯**名義主教**、**榮譽主教**，係天主教會嘅一種虛銜，指領銜教區嘅主教，亦即係名義上係某個教區嘅主教，但係個教區其實已經冇咗。

畀虛銜可能係職位需要。例如香港嘅輔理主教夏志誠，名義上係西敏都（Simittu）主教，但係嗰度只係領銜教區，公元10世紀已經冇人住。

## 攷
領銜教區

**領銜教區**，喺羅馬天主教，係指其實已經冇咗，但係留返個名用嚟封銜嘅教區，喺2023年全世界總共有2100個。

教區冇咗可以有好多原因，例如被異教侵佔、教會分裂、所在地嘅地位下降、教區被取消等等。實際例子包括大部分人轉咗信伊斯蘭教嘅大馬士革、已經冇人住嘅厄弗所、因為教區重組而被取消嘅 等等。

## 攷
鹽與光傳媒

**鹽與光傳媒**（；），又叫**鹽與光電視台**（；），係加拿大主流天主教電子媒體；佢係加拿大第一間全國性天主教電視台，服務對象係天主教徒，2003年成立。

佢除咗英文同法文之外，亦有中文節目。中文節目初頭係粵語，由獨立運作嘅生命恩泉嘅義工製作，後來生命恩泉正式脱離鹽與光傳媒，中文節目部而係鹽與光傳媒嘅一個內部部門。

## 拎
*

## 攷
鬆

鬆（發音：Sung1），或者「鬆人」，「鬆」既意思係離開，「鬆人」既意思就係離開一個地方。

## 用法
典型用法：「夠鐘收工嘞，仲唔鬆？」，其中「鬆」可以用「鬆人」、「較腳」、「閃」、「散水」代替，意思完全一樣。

「𡁻完鬆」，原意係「人哋請你食飯，你食完之後，連同對方打招呼都無，就咁離開」，後來演變成「渣男／女」同伴侶親密之後就不再跟對方聯絡。

## 出處
鬆人既出處好可能係黃谷柳喺1947年至1948年之間喺香港《華商報》寫既 小說《蝦球傳》既其中一篇『郁雷』：「…蝦球道：『關貴廷賭贏錢**鬆人**不夠義氣，我在街上跟他打了一架，給他逃了！』… 」呢段講蝦球返翻去船上去揾大副同船員，最終喺華南茶樓揾到佢哋，大副問佢去咗邊，然後蝦球就講咗呢段說話。『郁雷』後來收錄咗喺《蝦球傳》三部曲既第三部《山長水遠》裏面。
馬利奧派對Island Tour

**馬利奧派對Island Tour**（英文：Mario Party: Island Tour），係由任天堂同埋Hudson Soft合作開發嘅派對遊戲，2014年推出。

## 遊戲項目
*險象環生的宮道
*火箭之路
*害羞的傢伙的洗牌城市
*萬歲比爾的瘋狂山
*星光璀璨的天空之路
*卡梅克的地毯之旅
*鮑澤的奇特山峰

## 參考


## 出面網頁
*
*瑪利奧維基馬利奧派對Island Tour
*馬利奧派對Island Tour影片
藝術組合

**藝術組合**（），喺藝術，係一種由幾個或者一羣藝術家，為咗某種共同目標自發組成，以整體名義做嘢，但係好多時喺藝術界以外冇正式身份嘅藝術團體；呢種團體冇一個特定嘅中文譯名，按情形有時亦會話係**獨立藝術團體**、**藝術單位**、**自發組成**等等。呢種團體可以係暫時性質，例如為咗參加某個美術展或者藝術展銷會而成立，完咗即刻解散；亦可以係長期運作，期間一路換人。因為佢哋好多時會係冇法人地位嘅非正式組織，有被機構呑併嘅危險。

## 註

## 參考書目

* 

* 

* 

*
次高價密封拍賣

**次高價密封拍賣**（，**SBSPA**），亦稱為**維克里拍賣**（），係一種拍賣方式。喺呢種拍賣中，競標者會提交密封競標，唔知道其他競標者嘅出價。最高出價者贏得物品，但實際支付嘅價格係第二高出價。呢種拍賣同英式拍賣有類似嘅策略，令競標者有動機出真實嘅價值。次高價密封拍賣嘅理論喺1961年由哥倫比亞大學教授威廉·維克里第一次學術發表，不過其實喺1893年起已經被郵票收藏家使用。維克里嘅原始論文主要考慮只賣一個唔可分割嘅物件嘅拍賣。而喺有多個相同物品嘅情況下，競標者會提交反向需求曲線，並支付機會成本。

次高價密封拍賣有以下嘅特性：
* 自我揭示同激勵相容性：喺次高價密封拍賣中，每個競標者都會出價（揭示）佢哋對物品嘅估值，以最大化佢哋嘅預期效用。呢種拍賣有時會用於機構抵押不動產抵押貸款證券（）市場嘅指定池交易。
* 拍賣後效率：次高價密封拍賣喺最一般嘅情況下係決策效率（贏家係估值最高嘅競標者）；如果賣家被視為「零號玩家」，佢嘅轉移等於其他玩家轉移嘅負值總和（即出價）。
* 缺點：次高價密封拍賣唔係價格發現（），即係當買家對自己嘅估值唔確定嘅時候，唔能夠顯示市場價格，除非係經過一連串嘅拍賣。賣家又可能會使用假投標來增加利潤。

次高價密封拍賣喺經濟學文獻中有好多研究，但係實際應用中較少見。喺多單位拍賣中，亦存在呢種拍賣嘅廣義變體，例如Google同Yahoo嘅網上廣告計劃中使用嘅廣義次高價拍賣（唔係激勵相容）同Vickrey-Clarke-Groves拍賣（激勵相容）。

## 參考

## 睇多啲
* Vickrey Auction

類:拍賣
較腳

較腳（發音：Gaau3 Goek3）係粵語獨有既用詞，意思就係急急腳避開唔喜歡既人或者事，意思同「鬆」、「鬆人」、「閃」或者「散水」，亦有啲似「躝」、「走佬」、「走難」或者近年中國既普通話流行語「潤」（粵語「潤」既講法只流行係廣州或者附近地區）近似。

## 用法
「較腳」既典型用法：「夠鐘收工嘞，仲唔較腳？」，其中「較腳」可以用「鬆」、「鬆人」、「閃」、「散水」代替，意思完全一樣。

「較腳」同「躝」意思有啲似，不過用法同程度好唔同，例如：老細問：「都未夠鐘，條友就較咗腳喇？」同「都未夠鐘，條友就躝咗喇？」意思雖然近似，不過語氣同不滿程度好唔同，前者係非常不滿，後者可能只係發下牢騷。

「較腳」既意思亦都有啲似「走佬」、「走難」、「潤」近似。例如：「咁既環境，仲唔快啲較腳？」裏面既「較腳」完全可以用「走佬」、「走難」、「潤」代替，意思完全一樣。不過前面講既「夠鐘收工嘞，仲唔較腳？」裏面既「較腳」就唔可以用「走佬」、「走難」或者「潤」代替。
Kelly Wong

**Kelly Wong**可以係：
*王嘉莉，香港女歌手，《全民造星III》參賽者
*黃雅慧，香港女藝人，《全民造星IV》參賽者
FC花式撞球

**FC花式撞球**（英文：Side Pocket），係由Data East開發桌球嘅體育遊戲，1986年推出。

## 參考


## 出面網頁
*FC花式撞球影片
*FC花式撞球線上遊戲

‎
Mr Doodle

**Mr Doodle**（，原名**Sam Cox**）係英國當代藝術家，出名畫塗鴉。
## 出面網頁

類:藝術家
類:英國人
太空侵略者入侵

**太空侵略者入侵**（英語：Space Raiders），係由TAITO開發嘅射擊遊戲，2002年推出。

## 參考


## 出面網頁
*太空侵略者維基太空侵略者入侵
*太空侵略者入侵影片

‎
太空侵略者極限2

**太空侵略者極限2**（英語：Space Invaders Extreme 2），係由TAITO開發嘅射擊遊戲，2009年推出。

## 參考


## 出面網頁
*太空侵略者維基太空侵略者極限2
*太空侵略者2極限影片
*太空侵略者2極限線上遊戲‎

‎
及時食鬼

**及時食鬼**（英文：Pac-In-Time），係由南夢宮開發嘅動作遊戲，1994年推出。

## 參考


## 出面網頁
*食鬼維基及時食鬼
*及時食鬼影片
*及時食鬼線上遊戲
不是你不愛你

《**不是你不愛你**》（英文：**Love at First Lie**，粵文直譯：唔係你唔愛你）係2024年上畫嘅港產片，由葉念琛執導，譚旻萱、陳昊森、梁仲恆主演，寰亞電影出品。

套戲2023年8月開拍，不過已經好快排定咗2023年底上優先場，2024年1月18號正式上畫。

## 演員表
### 主要角色
*譚旻萱 飾 鍾家寶（阿寶）
*陳昊森 飾 關家偉
*梁仲恆 飾 大強
### 其他角色
*林熙彤 飾 子欣
*陳嘉寶 飾 雪兒
*林家熙 飾 華少
*周漢寧 飾 樂仔
*鍾晴 飾 妙英
*蔣家旻 飾 碧玲
*馬志威 飾 志龍
*徐浩昌 飾 David Chan
*戴祖儀 飾 菲菲
*袁富華 飾 財叔
*林國斌 飾 關國棟
*莊韻澄 飾 Sharon Cheun
*李昭南 飾 關家偉主診醫生
*戴耀明 飾 雄哥
*鍾晴 飾 英
*孫慧雪 飾 餐廳經理
*林盛斌 飾 婚禮賓客
*馮素波 飾 芬姨
*千雪 飾 寶媽
*吳啟洋 飾 Phoebus
*力臻 飾 細威
*黃潔琪
*孫慧蓮
*何嘉莉
*邱萬城
*范麒智 飾 Mark

## 參考

## 出面網頁
*
偽蝦米輸入法

（嚴格啲嚟講唔係輸入法），係Luke Chang喺2003年研發出嚟嘅一個嘸蝦米輸入法 非官方輔助程式，用嚟解決啲人喺其他電腦度用嘸蝦米輸入法嘅問題。

## 製作原因

官方嘅嘸蝦米輸入法係要俾錢嘅。

參考返官網，截至2023年11月17日，以Windows微軟為例，嘸蝦米輸入法就總共有三樣產品，有家用商用，最平嘅NT680（支援13,053字)，最貴嘅NT1280(支援107,561字)

所以就算買咗嗰啲，都剩係得自己嗰部電腦有得用，喺出面嗰到冇得用（出面嗰啲電腦冇買到個輸入法授權），造成唔方便。

就往呢個問題，Luke Chang就整咗嗰 **偽·蝦米** 嚟解決，咁啲人就可以喺邊度都用得嘸蝦米輸入法啦！

## 使用方法

詳情可以睇吓下底：
#入去http://vmliu.xyz/xliu/download.htm 到，跟返啲指示下載XLiuDev（一個File）嘅最新版本 Dev0914（可以參考返個網站裏面嘅 說明文件 ）
#將主程式 liu-uni.tab全部檔案（本身喺係官方嘅嘸蝦米（需付費）檔案到，而呢個係喺C Drive嘅Boashiamy到）複制去頭先嗰個叫XLiuDev嘅File，參考檔喺同一個錄到執行，然後就揀「Patch」。（用試用版嗰啲會見到一條話得唔夠6000字可以打嘅警告。見到可以唔使理佢 撳個「是」掣。）
#執行佢個主程式──「XLiu.exe」 之後就可以好開心，無障礙咁用，周圍都用得啦！
（注意：如果想走就對 標誌 撳 right click 之後揀 離開）

## 特色
### 優點

睇返研發嗰個人—Luke Chang嘅介紹， 偽·蝦米 有下底所講嘅優點：
#支援Microsoft Windows全部版本，而且喺Windows NT系列到支援到各個語系介面。
#帶往周圍走話咁易，唔洗安裝就直接用得（因為呢個輔助程式將嘸蝦米輸入法撥咗去使用者權限到）。
#支援原本嘸蝦米輸入法有嘅功能(其實仲爭少少，同埋呢個應該係基本，唔係優點）。
#擴充支援萬國碼（Unicode）格式嘅加字加詞檔同萬國碼同音字查詢。
#修正咗一啲嘸蝦米輸入法功能上嘅瑕疵。
#入面有「快速符號表」、「注音支援」等等嘅功能。
#可以模擬輸入法編輯器嘅（Input Method Editor；IME）正常切換。

### 缺點
#### 長期冇更新
睇返 偽．蝦米 嘅官網，最新嗰個版本係14/09/2008嘅Dev0914，截至2023年已經有15年冇更新過。

長期冇更新做成咗下底嘅問題：

（1）送字慢同有時會失敗

（2）冇得同正常嘅Windows輸入法放埋一齊

## 盜版疑慮
雖然開發者Luke Chang原意剩係想方便啲嘸蝦米輸入法用家可以帶住個輸入法周圍走，不過就出現咗一啲關於盗版嘅問題。

上面「使用方法」嗰度都有講到，liu-uni.tab 呢一個檔案係喺官方嘅嘸蝦米輸入法搵到嘅。所以只要搵部安裝過正版嘸蝦米嘅電腦複製呢一個檔案出嚟，再不斷執行 XLiu.exe 就可以整N咁多個盗版。

另外，因為 嘸蝦米輸入法 嘅專利權早已經喺2003年11月11日冇咗(注意著作權仲喺度) ，所以只要自己整個漢字對照表,再加埋 偽．蝦米 就可以免費用喇，而且係合法嘅。

更加簡單嘅方法係，下載 嘸蝦米試用版，並且安裝，然後再用偽蝦米，咁就可以永久免費用啦！（睇個參考，入面係教學）  （自己用就好啦，商業用可能違法）

（淨係得6000幾個字，想要多啲就要買正版或者去人哋部機度整。）

不過， 行易有限公司嘅盈利就有可能會少咗。

不過都有啲人話，其實 行易有限公司 已經賺咗咁多錢啦，加上又冇咗專利權，所以係時候俾返蝦米族使用嘅自由喇！

## 參考

### 出面網站

## 睇埋
*嘸蝦米輸入法 

*倉頡輸入法

*大新倉頡輸入法

*九方輸入法

*鄭碼

*行列

*漢字
在港澳洲人

**在港澳洲人**係身處喺香港嘅澳洲籍人，總共有大約10萬位。佢哋主要都係香港裔澳洲人，不過都有唔少係其他亞洲人或者澳洲白人 。大部分在港澳洲人都擁有香港同澳洲嘅雙重國籍。

因為香港係金融中心，亦係通往大陸市場嘅好地點，所以唔少澳洲嘅生意人都係喺香港做生意。

## 經濟貿易
澳洲政府對喺香港嘅貿易關係非常重視。澳洲-香港自由貿易協議 (A-HKFTA) 容許澳洲喺冇關稅嘅情況下出口去香港，亦都容許澳洲嘅服務業能夠簡易咁進入香港擴展生意。澳洲同香港嘅貿易關係令香港成為咗澳洲第10大嘅出口市場，總共有價值72億美元嘅貨品，而有唔少都係高價嘅飲食貨品，例如紅酒、海產、豬牛肉、生果、同奶類等。 同時，澳洲嘅服務性出口價值達19億澳元。香港因此係澳洲喺東南部最大嘅生意地，亦係澳洲商會最大嘅離岸地點。

好多澳洲籍嘅人，大部分都係香港華人，都會嚟到香港喺大學讀書或者做短期工，因為有超過600間澳洲公司都喺香港運作。香港一向都係被認為係亞洲主要嘅金融中心之一，亦係通往大陸市場同其他亞洲市場嘅重地，所以唔少公司都會選擇喺香港嚟做試驗新市場或者產品嘅地方。除此之外，香港嘅人口一般都會識用英文溝通，所以請人都易啲。為咗繼續呢啲嘅經濟投資，香港政府都會為公司提供低稅額嚟鼓勵佢哋到香港投資。除咗澳洲商會之外，澳洲亦都有網絡組織，例如 Support Australia，專係代表香港嘅澳洲公司。

因為澳洲同香港嘅東西文化差異，有唔少公司喺關於内部管理嘅方法都會有所誤會。所以，有唔少香港嘅傳統公司都變為西方化，令西方公司更加明白内部運作。亦有啲西方商人嘗試了解香港人嘅文化，所以雙方都從中調整佢哋嘅跨文化生意模式。

## 外交
澳洲駐香港及澳門總領事館係澳洲喺香港嘅主要外交地點，代表喺香港嘅10萬位澳洲公民並提供唔同嘅服務，包括簽證、護照、公民申請、國際留學同工作、聯絡澳洲貿易委員會同埋澳洲警察等。

不過，因為内地官員唔承認雙重國籍，所以所有澳洲香港嘅雙重國籍者，都一律視為中華人民共和國公民。名義上，佢哋唔能夠使用領事館嘅任何領事協助。

自從2020年中華人民共和國推出香港國安法以嚟，澳洲政府認為係違反咗香港基本法，話呢條法律只會摧毀香港人所擁護嘅民主價值觀同埋一國兩制嘅基礎。所以澳洲之後發佈咗旅行警告，呼籲在港嘅澳洲公民：“如果你對新嘅法律（即係國安法）有擔心，就重新考慮留喺香港嘅需要”。兩日之後，澳洲亦都中斷咗同香港嘅逃犯條例。

## 教育

香港澳洲國際學校係澳洲喺香港嘅主要教育機構，為學生提供澳洲式嘅教育制度。 

2014年，澳洲推出咗“新哥林堡”計劃，為澳洲嘅大學生提供去亞太區留學同做實習嘅機會，而香港就被選為四個主要留學地點之一。截止2021年底，呢個計劃服務咗超過2000位澳洲學生，而合作嘅範圍包括工程、衛生、傳媒、商業、教育、城市規劃等等嘅學界。

近日，澳洲政府對香港學生能夠接受澳洲式教育非常關注，所以喺2018年同香港簽咗130條關於教育嘅協議，包括增加兩地嘅師生交流同埋學術上嘅合作等等。

## 文化
### 香港澳洲協會
香港澳洲協會 (Australian Association of Hong Kong, AAHK) 係喺1954年，香港嘅澳洲公民為咗互相交流而開嘅一個組織。呢個組織為澳洲人提供文化貼士，例如點樣可以同香港人交流而又唔會令到人覺得出奇或者冇禮貌。因為對唔少澳洲人嚟講，跨文化嘅交流似乎係最難喺香港適應嘅因素之一。除此之外，呢個協會亦都會有唔同嘅文化節慶，包括中式嘅龍舟活動同埋西式嘅澳洲燒烤。由此可見，協會希望利用唔同嘅文化活動嚟引入香港嘅當地文化，亦同時保留自己嘅節慶活動。好多依家或者以前協會嘅會員，都同意個協會對佢哋融入香港社會有好大嘅幫助，特別係龍舟活動會俾新嚟香港嘅澳洲人適應文化差異，而有一個組織亦都為佢哋提供其他澳洲人，嚟喺有需要嘅時候幫手。

### 飲食
香港有一啲澳洲人開嘅餐廳同咖啡店，唔少都專係提供澳洲式嘅飲食文化，但係亦都會提供有當地口味嘅選擇。例如，咖啡店會喺朝早提供澳洲嘅傳統咖啡，亦會同時有中西合璧嘅咖啡選擇。香港亦有啲澳洲人開嘅高級餐廳，例如名厨 Anthony Hammel 開嘅 "Hue" 餐廳。

### 運動
喺運動方面，在港澳洲人對跑馬相對有興趣，而澳洲跑馬協會亦都支持唔少喺香港嘅比賽。喺2008年奧運，香港嘅跑馬項目包括咗一隊澳洲隊，最終攞到銀牌。

在港澳洲人去咗香港之後，佢哋對欖球同澳式足球嘅喜好亦都帶埋去，而兩種運動都依家喺香港都幾受歡迎。香港有一隊澳式足球隊叫做香港龍 (Hong Kong Dragons)，係澳洲喺亞太區其中第一個創辦嘅球隊，有50-60人。香港龍每年有唔少嘅活動，引嚟唔少澳洲人嚟香港觀賽。

每年3-4月，香港都會舉行香港國際七人欖球賽，自從1975年開始，好快就變成咗“亞洲最大嘅運動異節目”。澳洲嘅七人欖球隊表現都唔錯，女子對喺2016年奧運贏到金牌。同樣，香港嘅七人欖球有非常大嘅觀衆同粉絲，有多不勝數嘅聚會都係專去睇比賽，甚至連香港旅遊發展局都有份推行呢個活動。所以，欖球絕對係深受在港澳洲人歡迎嘅活動之一。

## 名人
*Brad Turvey - 喺菲律賓嘅前模特兒同埋電視主持
*Anjali Rao - 記者，前電視主持
*高麗虹 - 前演員，1984年香港小姐冠軍
*陳明恩 - 歌手同演員
*Vivien Tan - 前模特兒, 做過演員，依家做電視主持同厨師
*Anna Coren - CNN亞太區嘅駐港記者
* 河國榮 - 歌手同演員

## 睇埋

* 海外澳洲人
* 香港裔澳洲人
* 香港回流潮

## 攷

## 出面網頁
* 全國人民代表大會常務委員會關於《中華人民共和國國籍法》喺澳門特別行政區實施嘅幾個問題嘅解釋
* 全國人民代表大會常務委員會關於《中華人民共和國國籍法》喺香港特別行政區實施嘅幾個問題嘅解釋
加拿大時區

加拿大全國分為六個時區。

## 時區

### [[北美太平洋時區|太平洋時區]]
太平洋標準時間(PST)UTC-8同太平洋夏令時(PDT)UTC-7

* 卑詩省（全省大部分嘅地區）
* 育空

太平洋標準時間(PST)UTC-8 全年

* 西北地區
** Tungsten 同 Cantung Mine

### 山地時區
山地標準時間(MST)UTC-7 全年

* 卑詩省東北部
** 大部分和平河地區（納爾遜堡除外），包括 Dawson Creek
* 卑詩省東南部
** 克雷斯頓

山地標準時間(MST)UTC-7同山地夏令時間(MDT)UTC-6

* 亞伯達省
* 西北地區（大部分）
* 努那活
** 西經120°以西
** Kitikmeot地區所有社區
* 沙省
** 勞埃德明斯特
* 卑詩省東南部
** 哥倫比亞-薩斯瓦普地區，塞爾扣克山脈以東
** 東庫特奈地區
** 中庫特奈地區，庫特奈河東，庫特內湖東部分，南部包括Riondel（但唔係克雷斯頓）

### 中部時區
中部標準時間(CST)UTC-6同中部夏令時間(CDT)UTC-5

* 緬尼吐巴省
* 努那活地區中部
** 西經85°同西經102°之間
** Resolute地區、所有基瓦里奇地區、同哈德遜灣西岸嘅社區，但係唔包括修咸頓島（珊瑚港）
* 安大略省西部
** 西經90°以西（唔計 Atikokan、New Osnaburgh 同 Pickle Lake 地區，Shebandowan 同 Upsala 地區）
** 大鱒魚湖地區

使用中部標準時間(CST)UTC-6 全年

* 沙省（大部分）

### [[北美東部時間|東部時區]]
使用東部標準時間(EST)UTC-5同東部夏令時間(EDT)UTC-4

* 努那活地區東部
** 西經85°以東
** 基吉柯塔魯克地區嘅所有社區，除咗Resolute
* 安大略省
** 西經90°以東（除咗大鳟魚湖地區）
** Shebandowan同Upsala地區
* 魁北克省

使用東部標準時間(EST)UTC-5 全年

* 努那活地區
** 成個修咸頓島（珊瑚港）

### 大西洋時區
大西洋標準時間(AST)UTC-4同大西洋夏令時間(ADT)UTC-3

* 紐芬蘭及拉布拉多省
** 拉布拉多（東南部除外）
* 紐賓士域省
* 斯高沙省
* 愛德華王子島

使用大西洋標準時間(AST)UTC-4 全年

* 魁北克省
** 西經63°以東
** Natashquan河以東

### 紐芬蘭時區
使用紐芬蘭標準時間(NST)UTC-3:30同紐芬蘭夏令時間(NDT)UTC-2:30

* 紐芬蘭及拉布拉多省
** 紐芬蘭島
** 拉布拉多東南部

## 外部連結

* 加拿大時間
梁立人

**梁立人**（），係香港傳媒人，喺中國大陸出世，祖籍廣東梅州。佢曾經做過紅衛兵，文革後期又偷渡過嚟香港。嚟咗香港之後就報讀咗第一期嘅無線電視藝員訓練班，畢業後一年就轉任編劇，之後仲成為咗香港同華人影視界嘅編劇，亦都係香港同中文電視業嘅資深電視人、電影人，香港殿堂級嘅影視創作人，香港現代戲劇（電視劇、電影）創作鼻祖。梁立人都有從事平面新聞媒體評論主筆同管理層嘅工作，喺香港多家親建制派嘅平面媒體到開設專欄，就例如《東方日報》、《太陽報》、《文匯報》、《成報》等等，佢亦都曾經係《成報》嘅社長，係香港言論界嘅筆鋒人物。梁立人發明咗九方同快碼中文輸入法，並將輸入法推廣到內地、台灣同東南亞。2020年7月11日，梁立人喺廣州醫院逝世，終年72歲。

## 生平
梁立人曾經做過香港麗的電視、香港亞洲電視、香港無線電視、新加坡新傳媒嘅管理層，亦都有做過好多間中文電視台電視劇創作部高管、新加坡廣播局戲劇處處長。佢曾經創作、主理咗過百部經典中文電視劇，例如香港電台電視部嘅《獅子山下》、《小時候》等等，香港亞洲電視嘅《大地恩情》、《變色龍》、《大內群英》、《我來自潮州》、《我同僵屍有個約會》等等，香港無線電視嘅《絕代雙驕》、《僵屍奇兵》、《大運河》、《成吉思汗》等等，新加坡電視劇《人喺旅途》、《霧鎖南洋》等等，台灣華視電視劇《包青天》等等，係香港首屈一指嘅編劇家，比人稱為「金牌編劇」、「香江戲劇神筆」。

梁立人主政香港同新加坡媒體期間，曾經協助香港麗嘅電視（及後嘅亞洲電視）、香港無線電視、以及新加坡廣播局組建戲劇創作組，為兩地電視文化帶入咗「創作主導製作」嘅方針策略同激活咗電視劇嘅創作文化。從此香港電視劇同新加坡電視劇就進入咗重視原創性、重視創新創意嘅階段。而梁立人亦都鼓勵唯才係用，喜歡起用新派模式同思維嘅創作人，令到香港電視劇喺七十年代開始至今進入題材鼎盛嘅百花齊放時代。

梁立人創造咗香港電視業嘅編劇制度，同時亦都創造咗香港電視劇「十字法」嘅編劇藍本同模式，並培育咗大批頂尖嘅編劇，例如張華標、陳靜儀、韋家輝、林超榮、黎文卓、鄭丹瑞、高志森、文雋、司徒慧焯、陳十三、周旭明、谷德昭等等嘅編劇名家，全部都係梁立人嘅徒子徒孫。梁立人幫助香港成立咗香港電影編劇家協會，並做咗副主席。目前梁立人穿梭中港兩地經常開班授徒，同埋香港中國內地好多個部門團體籌辦編劇訓練班，積極咁幫香港同內地培養優秀嘅編劇人才，激活香港同內地新生代嘅創意同創作能力。

唔單止幕後人才，梁立人亦都擅長喺發掘幕前精英嗰到。其實唔少原本名唔經傳嘅明星，都係由梁立人發掘重用，並幫手塑造出彩角色令佢哋成為咗天王巨星，例如影帝萬梓良、杜汶澤、姜大衛、謝雪心、馮寶寶、陳庭威等等。

梁立人亦都係作詞人，曾經創作過好多首經典粵語歌曲。而其主編嘅電視劇《獅子山下》係香港電視史、中文電視史上膾炙人口嘅經典。

其父親係前中國國民黨軍官，家族顯赫，曾經喺內地文化大革命期間，家族比人打成右派，而梁立人亦都要成為知青，其後喺上山下鄉期間，游水偷渡嚟香港。之後佢喺著作《大逃港》到都有細細講當中嘅辛酸經歷http://news.qq.com/a/20100818/000962_1.htm 。

梁立人政治立場極其親共同親建制派，梁立人喺香港好多家報刊都不斷發表親共同親建制派嘅言論，亦都利用專欄文章傳播中央政府同特區政府嘅觀點同方針。

梁立人亦都係一位發明家，早年同劉文建合作，發明瞭快碼及九方輸入法，並且創立咗九方科技控股有限公司 ，仲做咗公司主席總裁。梁立人亦都將科技公司業務推廣到內地同東南亞。

## 生前部分公職

* 香港編劇家協會副會長

## 死亡
2020年7月11日，梁立人上個月先換腎，本身好哋哋，不過出院嗰陣就有腸胃炎同低血壓，之後仲昏迷入ICU，最後佢就喺今朝早病逝，終年72歲。

## 評論文章
*《吃屎狗自白 》－　2004年3月4日香港太陽報
*《司法獨立有如賭命 》－　2004年12月2日香港太陽報
*《香港的耶穌 》－　2005年3月13日香港太陽報
*《嫌貧愛富才是正確方向 》－　2005年3月20日香港太陽報
*《令人作嘔的美式民主 》－　2005年3月25日香港太陽報 bad link
*《大律師沒資格談公義 》－　2005年3月26日香港太陽報
*《誰可以提請釋法？ 》－　2005年3月29日香港太陽報
*《一封卑鄙的來信 》－　2005年3月30日香港太陽報
*《收了錢，不賣帳 》－　2005年4月21日香港太陽報
*《端正紀綱　撥亂反正》－　2005年4月21日香港文匯報
*《平機會違法鼓吹同性戀》－　2005年5月19日香港文匯報
*《同志，請珍惜你的愛》－　2005年5月19日香港太陽報
*《冠名權風波》－　2005年5月27日香港經濟日報
*《彩虹搞事號》－　2005年10月12日香港東方日報
*《我們不會被燒死》－　2006年1月25日香港東方日報
*《壓力豈能作遊行理由》－　2006年1月26日香港東方日報
*《我做了很多好事》－　2006年1月27日香港東方日報
*《公平對待港台》－　2006年1月28日香港東方日報
*《Google做得對》－　2006年1月29日香港東方日報
*《民主就是亂源 》－2006年2月27日香港東方日報
*《千萬不要民主》－　2007年11月2日香港東方日報
*《愛國就要支持共產黨》－　2010年10月26日香港文匯報
*《廿四味：艾未未是個什麼東西》－　2011年4月18日香港文匯報

## 新聞組道嘅文章存檔
*《 梁立人@hk.politics》

## 參考

## 睇埋
*九方輸入法
*快碼輸入法
*東方日報
*太陽報
*東方報業集團
*宗教
*中國共產黨
*香港傳媒爭議
*維園阿伯
爛尾樓

**爛尾樓**（）或者叫做**爛尾建築**、**爛尾工程**，係指工程未開始，只係喺設計階段就「爛尾」，或者係開始咗之後，喺某個階段，因為種種原因而被放棄或擱置，而未能完工嘅「爛尾」建築物。呢啲建築物可以係樓、橋、路、隧道、塔，亦可而係填海工程、機場、港口之類。

## 中國
爛尾工程最多嘅地方係中國大陸，而喺中國，最多爛尾嘅係樓，估計中國有二千萬個爛尾樓單位，所以喺中國出現咗「拒繳房貸」嘅現象，令到經濟陷入惡性循環。

喺中國，爛尾建築通常係因為開發商唔夠錢繼續起落去，最典型嘅例子係恆大集團債務危機，喺2021年《紐約時報》話恆大集團欠供應商、債權人同埋投資者總共1.9665萬億元人民幣。兩年之後，根據香港交易所既公佈，截至2023年6月30號，恆大嘅負債總額增加2.3882萬億元人民幣（折合三千三百億美金；二千七百億英鎊；三千億歐元），比《紐約時報》之前講嘅多20％，而債務總額相當於中國國內生產總值（GDP）嘅2%。呢份中期年報亦顯示，恆大嘅總資產係1.743997萬億元人民幣，恆大已經資不抵債，所以基本上佢哋手上嘅工程好難唔爛尾。

## 半爛尾工程

有啲爛尾工程未必係爛晒尾，呢啲工程只係俾建築公司推遲，或者施工進度極其緩慢。最著名嘅呢類「爛尾工程」係安東尼高第（Antoni Gaudí）喺巴薩隆拿（西班牙文：Barcelona）嘅聖家大教堂（西班牙文：Sagrada Família，天主教叫聖家大殿）。呢座教堂喺1882年開始起，到依家都未完成，不過當局計劃喺2026年高第逝世一百週年之前完工。

## 攷
香港邊界

**香港邊界** ()，係香港特區同中國大陸之間嘅邊界。陸地上嘅邊界總共係30公里（19英里）長，而海上嘅邊界係 733公里（455英里）長。香港入境處同埋香港海關負責管控呢條邊界。

呢條邊界歷史可追溯至中英政府喺1898年簽訂嘅《展拓香港界址專條》，確立咗以深圳河為陸地邊界，全長大約107公里。呢一邊界喺港英時期亦都叫做**中英邊界**。海上嘅邊界就喺後海灣和大鵬灣嘅海域。因應住50年代嘅大陸逃港，廣東寶安縣喺1951年2月封鎖邊界，而香港政府喺同年6月刊憲沿著香港深圳邊界設立香港邊境禁區。

## 歷史
### 封關前

香港開埠之前，香港同今日嘅深圳市都係屬於廣州府寶安縣嘅轄區。1841-1860年之間，英國陸續佔領香港島同埋九龍。1898年，中英雙方喺北京簽訂咗《展拓香港界址專條》，英國攞到咗新界同埋新九龍。自此之後，英屬香港嘅轄區基本上固定落嚟，到1997年香港回歸都冇變過。

1899年3月19日，中英政府雙方嘅代表喺香港簽定《展拓香港界址專條》，大致規定咗陸地嘅界線：東面向東入海嘅沙河嘅中線為界綫，西面向西入海嘅深圳河北岸為界綫。新安縣同香港嘅陸地邊界：東面由大鵬灣北岸嘅東端開始，西面由赤灣嘅東面開始，全長大約107公里。東西兩灣（即係後海灣同大鵬灣）同埋深圳河嘅水，亦都屬於英國嘅租界，所以，寶安縣嘅漁民如果要喺兩個灣入面釣魚、採生蠔等等，都需要先攞到香港牌照。

1948年12月，英國外交大臣向內閣提交《備忘錄》，分析咗香港未嚟幾種可能嘅前途。1949年1月，英國內閣制定咗《香港緊急防衛計劃》同埋《人民入境控制條例》。1949年3月，英國殖民地大臣亦都向英國國會提交咗《備忘錄》，提出香港需要兩個旅嘅兵力，先至能夠對付目前可能面臨嘅局面。駐港英軍嘅兵力很快就由一個旅，好快咁增加到四個。港英當局於1949年6月制定《緊急狀態條例》，決定封鎖邊界、控制人口、同埋登記所有移民等等嘅措施，終止咗港深邊界過去50幾年嘅自由來往。

### 封關後
1949年10月1號，中華人民共和國正式建立。駐守深圳嘅中華民國政府稅警同埋護路部隊，喺10月16號宣布向共產黨投降，解放軍跟住就攻佔咗寶安同南頭。3日之後控制埋深圳。東莞縣嘅軍管會主任祁烽調任咗做“沙深寶”（即係沙頭角、深圳、同寶安）嘅軍管會主任，而其他中共嘅官員做咗沙深寶邊界工作委員會書記、寶安縣委書記、珠江地委委員、廣東省邊防第三團政治委員等等嘅職務。面對解放軍臨近嘅情況，港英政府咨詢咗倫敦嘅英國政府，決定咗用鐵絲網嚟封鎖邊界，並且喺解放軍進入香港之後進行抵抗。但係實際上，中華人民共和國政府對香港無進一步嘅軍事行動。反喺日後成為中華人民共和國對外貿易嘅重要通道。

港英政府自從1950年開始，對內地籍嘅人出入香港進行管制，結束雙方人員自由來往。同年4月，港英政府公布嘅《人民入境統制（補充）條例》規定，由5月1號開始，由大陸進入香港嘅內地籍人士需事先攞到大陸政府簽發嘅「旅行證明書」，港英政府亦同時喺邊界地區實行宵禁。5月9號，中國外交部向英國政府對呢件事提出抗議。6月，港英政府頒布《邊界封鎖區命令》，成立咗香港邊境禁區。

1950年12月，寶安縣開始推行土地改革運動，唔少地主同富農都逃去香港，造成咗大陸逃港嘅一部分。因爲呢樣，廣東省人民政府喺1951年2月正式實施邊境管理，中方開始封鎖邊界。同年8月，中國公安部頌布「出入港澳」管理辦法。1952年7月，中國政務院頌布《出入國境治安檢查條例》。深圳公安檢查站改為「中華人民共和國深圳邊防檢查站」。

由1954年4月開始，沿住深圳河嘅南岸起咗鐵絲網，由東面嘅沙頭角到西面嘅沙尾，港深嘅陸地邊界沿線鋪滿咗鐵籬笆、碉堡、警署等等嘅軍用設施。60年代中期，經過雙方喺沙頭角發生咗激烈槍戰後，為咗避免發生直接嘅沖突，英警停止咗喺中英街嘅巡邏，改為喺鎮內嘅英方巷入面巡邏，到中英街口停留一陣之後就走。

#### 警方海灣衝突
中共建政初期，港英嘅軍警人員有去到中國岸邊扣捕漁船等等嘅情況；解放軍同民兵一旦發現有武裝英兵喺沙頭角和鹽田登岸，即刻將佢拉咗或者踢返佢去香港。對於成日駛近北岸進行偵察活動嘅英炮艇同埋水警輪，邊防部隊會以開槍射擊嚟做警告。1959年曾經發生英國水警輪喺離北岸大約500公尺，跟住俾民兵開槍射中嘅事，但係英方對於呢件事從嚟冇提出過交涉或者抗議。邊防部隊喺呢一帶海面入面，定警戒線為距離北岸200公尺，一有英國嘅水警輪迫近，就會警告佢離開。1970年之後,中方嘅海上公安艇會以南澳同鹽田做據點，喺大鵬灣執行巡邏同埋搜捕偷渡人員嘅任務。佢哋嘅活動路線一般由南澳去到鹽田，距離北岸最遠處有大約2,000幾公尺，有時甚至駛近香港嘅坪洲碼頭附近。港英嘅水警輪雖然成日後面有人跟住嚟追蹤，但亦都從嚟冇提出任何異議。

大鵬灣入面嘅中方漁船喺1955年以前，大部分都仲會有香港牌照，但係自從1956年實行人民公社化之後，中方嘅漁民已經唔再攞香港牌照。雖然中方嘅漁民喺屬於英國嘅海灣入面釣魚，但係英方一般都唔會干涉。當時，深圳河經深圳灣有航線可以去東莞、廣州、同香港等地方，而中國船只會喺深圳河至深圳灣河道之間通行，而英方亦都同樣唔會干預。由1965年開始，蛇口嘅海上公安（簡稱「海公」）艇喺深圳灣附近進行海面巡邏，有時會越過主航道嘅南邊，英國嘅水警輪有時亦都會跟住尾，不過都唔會敢太近公安路綫嘅北面，亦都冇異議過公安嘅活動。水警輪嘅活動一般去到元朗嘅河口為止，而有時亦都會駛近深圳河嘅河口。1962-63年，港英嘅水警輪曾經以試探方式，逐漸咁深入漁農村以南嘅河面，不過之後俾附近嘅漁民驅逐出返去河口，因爲覺得佢哋破壞漁蠔嘅生產。跟住之後一再有水警輪嚟，中國嘅民兵就會提出警告，跟住水警輪就離開。

## 攷

*
脈動變星

**脈動變星**，變星一類，光度有周期咁變，類似脈動，實情佢縮下脹下，光度跟住變，又叫**脈動變光星**。一七八四年九月十號天桴四發現會脈動變光。幾個月後，又另有發現造父一有相同現象，因而又叫**造父變星**，成為典型。之後又發一啲星有同類變化。另又二型，矮型，又有異常型，又有雙模型，多模型。咁原本造父一咁就叫經典型。之間變化模式有啲差異。

喺赫羅圖上，有脈動變星不安定帶。變動周期以日計，亦有啲去到月計。

經典脈動變星，肉眼觀察分到變光，有造父一、天桴四、井宿七、金魚三等。

二型脈動變星，至典型有孔雀五。

## 攷
新界五大氏族

**新界五大氏族**，又叫做**新界五大族**，是指新界原居民中最大嘅五個家族：錦田嘅鄧氏、新田嘅文氏、上水嘅廖氏、上水嘅侯氏、同埋粉嶺嘅彭氏。

佢哋主要都是喺宋朝同明朝期間，搬到依家屬於新界嘅漢族氏族，至今已經發展去到新界唔同地方住，以圍頭話為主要嘅溝通語言。呢五族喺幾百年之間，各自喺佢哋嘅地頭起圍村、祠堂、書室同廟宇等等，亦都喺交通嘅主要道路成立咗墟市，逐漸咁發展成為大族。到英國開始統治香港之後，港英政府喺新界登記地權，發現呢五大家族名下嘅地好多，所以叫佢哋做「**五大族**」（）。

## 錦田鄧氏

新界嘅鄧氏祖籍江西吉水，係五大族之中最早喺新界定居，亦都係最多人口同地嘅宗族，係新界五大家族之首。先祖鄧漢黻嘅四世孫**鄧符協**喺北宋初期入元朗錦田，至今新界鄧氏子孫後代嘅人數有多達10萬人。鄧氏嘅五大房之中，有兩房仍然喺新界度住，而其餘嘅房都已經返咗內地。其中元禎房聚居元朗屏山，而元亮房就繼續聚居錦田。

之後，元亮一房又分支到元朗嘅厦村同輞井、屯門嘅紫田村、粉嶺嘅龍躍頭、沙頭角嘅萊洞、同埋大埔嘅大埔頭一帶，為新界鄧氏主要一支，亦都係南宋皇姑趙氏嘅後代。

鄧氏自從北宋搬入新界之後，人口日增，有起咗宗祠同書室，已都喺附近嘅地域建立咗墟市。香港嘅屏山市、錦田市、厦村鄉、元朗墟、同埋大埔舊墟等等嘅墟市，都係鄧氏喺清代嘅時候建立嘅。鄧氏對新界地區嘅發展，係五族之中貢獻最大。

同鄧氏有關嘅香港法定古蹟︰
*錦田︰廣瑜鄧公祠、二帝書院
*屏山︰達德公所、鄧氏宗祠、愈喬二公祠、聚星樓、仁敦岡書室
*廈村︰鄧氏宗祠、楊侯宮
*龍躍頭︰松嶺鄧公祠、老圍、覲龍圍、麻笏圍門樓、天后宮
*大埔頭︰敬羅家塾


File:廣瑜鄧公祠.JPG|錦田廣瑜鄧公祠
File:HK_TsuiSingLauPagoda.JPG|屏山聚星樓
File:HK_YeungHauTemple_HaTsuen.JPG|廈村楊侯宮
File:LungYeukTau LoWai Outside.jpg |龍躍頭老圍
King Law Ka Shuk HK 2009 1.jpg|大埔頭敬羅家塾


## 新田文氏
新田文氏祖籍江西吉安，先祖**文天瑞**係南宋抗元英雄文天祥嘅堂弟，喺南宋尾聲嘅時候，因爲逃避元朝兵而搬咗去東莞。七世孫**文世歌**喺明朝永樂年間，搬咗入元朗新田立村，當時人數超過5000人，分佈喺仁壽圍、東鎮圍、石湖圍、蕃田村、永平村、安龍村、新龍村、青龍村和洲頭村等嘅九條村落。其他文氏族嘅人分搬咗去新田區內嘅米埔村、壆圍、同屏山欖口村。新田文氏全盛德時期曾經坐擁落馬洲一帶4000萬呎嘅土地，喺新界西北有好大嘅影響力。

同文氏有關嘅香港法定古蹟：
*新田：麟峯文公祠、大夫第


File:HK_ManLunFungAncestralHall.JPG|麟峯文公祠
File:Tai Fu Tai Mansion HK.jpg|大夫第


## 上水廖氏
上水廖氏原籍福建永定。先祖**廖仲傑**喺元朝尾聲搬去屯門，跟住再搬去福田，到元代末年再第三次搬去雙魚境內，所以廖仲傑嘅仔**廖自玉**係上水鄉嘅開基祖。

上水鄉一帶原本有簡氏嘅村民，傳說話廖氏看中該地後，通過假扮鬼怪嚟嚇走簡氏族人。簡氏因爲咁而搬咗去松柏塱，而廖氏就落居梧桐河畔依家嘅地方，所以廖氏到今日都仍然會喺村祭儀式之中，感謝簡氏俾地之恩。

依家上水廖氏分為三大房，喺上水鄉起咗圍內村、門口村、莆上村、大元村、中心村、上北村、下北村、興仁村、同埋文閣村等九條村落，人數係5000幾人。佢哋亦都有分支去到附近嘅華山村、沙田嘅牛皮沙村、烏溪沙一帶（例如樟木頭村）、同埋屯門一帶（例如子田圍）等等。

上水一帶原本係更早建村嘅侯氏所領導，而侯氏亦都曾經建立過墟市，但係到清代嘅時候，廖氏已經取代咗侯氏，成爲咗上水嘅領導村族，並且喺上水鄉嘅南部起咗石湖墟。

因為石湖墟係香港境內最靠近新安縣城深圳墟嘅墟市，所以成爲咗重要嘅貨物流散地，亦都是新界北部主要嘅農產市場，令到廖氏賺到巨額嘅財富，廖氏極盛嘅時所擁有嘅土地最遠去到香港島嘅掃桿埔。喺新界五大族中，上水廖氏對教育嘅投入尤其突出，喺接近100年之間，喺北區先後出錢起咗三間中學、三間小學、同埋一間幼稚園，其中仲包括咗全香港校園面積第二大嘅鳳溪第一中學。

同廖氏有關德香港法定古蹟︰
*上水︰廖萬石堂


File:LiuManShekTongAncestralHall.jpg|上水鄉廖萬石堂
File:HK WaiNoiTsuen2.JPG|thumb|right|250 px|上水圍為廖族核心聚居地


## 上水侯氏
侯氏原籍廣東番禺，其先祖**侯五郎**係北宋嘅進士，而六世孫**侯卓峰**就係河上鄉侯族嘅始祖。侯卓峰生咗六個仔，其中前四房住喺河上鄉。第五房後人搬咗去金錢同燕崗。第六房嘅後人搬咗去丙崗。侯族喺上水一帶人數有接近2000人，聚居地集中喺上水嘅古洞。侯氏係上水最早發跡嘅大族，曾經喺上水建立過隔圳墟同埋天岡墟兩個墟市，但係因爲勢力到清代已經衰落，俾遲過佢哋搬去梧桐河畔嘅廖氏，取代咗上水嘅領導地位。

1899年，英軍接收新界嘅時候，丙崗侯氏聯同附近嘅氏族共同反抗。到1908年，港英政府同埋香港哥爾夫球會開始同侯氏帶頭嘅村民進行談判，最終得到村民同意，喺金錢村與丙崗村之間嘅侯氏祖墳山地一帶，起粉嶺哥爾夫球場，所以侯族喺新界境內嘅地位絕對唔低。

同侯氏有關嘅香港法定古蹟︰
*上水︰居石侯公祠、味峰侯公祠


File:SheungShui_HauKuShekAncestralHall.jpg|河上鄉居石侯公祠
File:HK_KamTsinVillage_HauMeiFungAncestralHall.JPG|金錢村味峰侯公祠


## 粉嶺彭氏

彭氏原籍江西宜春，先祖**彭延年**係北宋嘅進士。至到**彭桂**嘅時候搬咗去粉嶺嘅龍躍頭，彭氏直至到元朝尾聲因為人丁比較單薄，所以受外地搬嚟嘅鄧季琇一族欺壓。彭氏再搬咗去粉嶺樓一帶，而龍躍頭就變成咗鄧氏嘅聚居地。

由於彭氏人口繁衍，部份嘅族人搬咗去附近嘅粉嶺圍度立村，建立咗正圍、北邊村、同南邊村三條村落。除此之外，部份嘅族人亦到去咗蕉徑彭屋、上水掃管埔村、同埋大埔汀角村等嘅地方定居。佢哋當時人數有大約4600人，亦都有記載話彭氏嘅族人曾經喺清朝期間，喺香港島掃桿埔一帶建立箒管莆村。

自從英國租借咗新界之後，由於彭氏嘅定居地喺九廣鐵路隔籬，而港英政府更加喺當地總共起咗粉嶺站、沙頭角支線、同沙頭角公路，令到彭氏迅速崛起。1940年代尾，爲咗抗衡上水廖氏控制嘅石湖墟定價唔公平，彭氏聯合咗沙頭角、打鼓嶺、同大埔一帶嘅村落，喺粉嶺樓東北面起咗現今嘅墟市聯和墟。至到70年代，港英政府發展粉嶺及上水新市鎮，彭氏定居地又係位處新市鎮嘅中心點，所以彭氏能夠賣出大量嘅土地，好快咁令佢哋有錢。

## 其他氏族
其實除咗呢五大族之外，新界各地亦都有好多個清朝或者更早，去到香港而建立嘅氏族。
*南宋後期到達：蒲崗村嘅林氏
*元朝到達：屯門嘅陶氏、衙前圍村嘅吳氏
*明朝到達：泰亨鄉嘅文氏、山廈村嘅張氏、龍躍頭嘅温氏、鹿頸嘅朱氏、大浪西灣嘅黎氏、石壁嘅徐氏
*清朝遷界令之後返港嘅氏族：白沙澳嘅翁氏、大嶼山嘅何氏、塔門嘅藍氏。
*乾隆年期間：長洲嘅黃氏、清水灣嘅俞氏

## 攷

## 睇多啲
* 《香港古代史》修訂版，蕭國健 著，中華書局，ISBN 962-8885-51-0
* 《新界五大家族》，蕭國健 著，現代教育研究社，ISBN 962-11-1996-0
*
潤

**'潤**（拼音：rùn）係源於中國大陸既網絡流行語，意思來自英文既run（走），原因係英文既run同「潤」字既漢語拼音一樣。當「潤」變成一種學問，就叫做「潤學」。

「潤」、「內卷」同埋「躺平」係中國90後同埋00後年輕人既三種主要人生取態。
造星唔造星？

《**造星唔造星？**》（）係香港Makerville製作嘅真人騷節目，由梁釗峰主持，2023年11月20號到2024年2月9號逢禮拜一到五19:30-19:55喺香港電視娛樂ViuTV播。節目搵咗7位參加過《全民造星V》但入唔到五強嘅Makerville藝員：黃泓祖、王鋒、何居倬、羅子熙、劉瑞威、林昆樂、陳樂庭，接受唱歌跳舞等嘅綜藝訓練。

## 每集一覽

## 節目調動
*2024年1月1號：由於19:30-00:10要轉播《2023年度叱咤樂壇流行榜頒獎典禮》，嗰日節目停播。

## 註

## 出面網頁
*ViuTV：造星唔造星？
*

## 電視節目變遷
馬利奧派對Star Rush

**馬利奧派對Star Rush**（英文：Mario Party: Star Rush），係由任天堂同埋ND Cube合作開發嘅派對遊戲，2016年10月20日喺任天堂3DS度推出。

## 遊戲項目
*短跑蘑菇
*金菇
*毒蘑菇
*扭曲盒
*決鬥手套
*超骰子塊
*友善的骰子塊
*快速骰子塊
*跳躍骰子塊
*顫振骰子塊
*奇妙的骰子塊
*強壯的骰子塊
*硬幣氣球

## 參考


## 出面網頁
*
*瑪利奧維基馬利奧派對Star Rush
*馬利奧派對Star Rush影片
一車女人

《**一車女人**》（）係香港MakerVille製作製作嘅清談節目，2023年11月20號到2025年4月7號逢禮拜一23:30-00:00（晚吹時段）喺ViuTV播出，主持係倪晨曦、練美娟同潘杰寧。節目主持會傾女人揸車有關嘅話題，第6集開始請埋嘉賓一齊傾。節目本嚟喺九龍灣嘅晚吹錄影廠拍攝，因為廠址拆卸，第38集到第53集改做外景拍攝，到第54集開始返去到百勝角嘅新晚吹錄影廠拍攝。

## 每集一覽

## 節目調動
*2024年1月1號：由於19:30-23:45要轉播《2023年度叱咤樂壇流行榜頒獎典禮》，嗰日節目停播。
*2024年4月15號：由於23:30-23:55播《金像璀璨一夜》，嗰日節目停播。
*2024年6月17號、24號同7月1號：由於23:30-23:55重播《歐洲國家盃2024賽日精華》第3、10、15集，嗰日節目停播。
*2024年7月15號：由於23:30-23:55重播《歐洲國家盃2024賽日精華》第22集，嗰日節目停播。
*2024年7月29號同8月5號：由於原時段直播《巴黎奧運爭勝一夜》，嗰日節目停播。
*2024年9月30號：由於20:30開始直播嘅《國慶75周年新生代千人合唱賀國慶》超時到22:00完，第38集延後到下一日00:00-00:25播映。
*2024年10月28號同11月4號：由於23:30-23:35播《控煙「理」要知》第1、5集，第42同43集延後到23:35-00:05播映。

## 註

## 出面網頁
*ViuTV：晚吹 - 一車女人
給香港的情書

《**給香港的情書**》（）係香港Makerville製作嘅文化節目。節目總共有兩輯，第一輯由王頌茵同李昭南主持，2023年11月18號到2024年5月25號逢禮拜六14:30-15:00喺香港電視娛樂ViuTV播，第二輯《**給香港的情書 貳**》（）由王頌茵、李昭南同胡希怡主持，2025年3月8號到8月30號逢禮拜六14:30-15:00播。節目會請唔同香港文化藝術界別人士分享自己對香港嘅感覺。節目唔設字幕。

## 每集一覽
### 第一輯

### 第二輯

## 節目調動
;第一輯
*2024年1月6號：由於14:30-18:30直播《中銀香港網球公開賽2024 - 單打準決賽》，呢個節目暫停播映。
*2024年2月10號：由於11:30-14:00直播《NBA 常規賽 - 新奧爾良塘鵝 對 洛杉磯湖人》，《Chill Club》第213集重播延遲到14:00-15:00，呢個節目暫停播映。
*2024年4月13號：由於10:30-13:00直播《NBA 常規賽 - 鳳凰城太陽 對 薩克拉門托帝王》，《我想身體健康》第38集重播同《Chill Club》第222集重播分別延遲到13:00-14:00同14:00-15:00，第20集延遲到15:00-15:30播。
*2024年4月27號：由於10:30-13:30直播《NBA 季後賽 - 西岸首圏第三場 - 明尼蘇達木狼 對 鳳凰城太陽》，《我想身體健康》第39集重播同《Chill Club》第223集重播分別延遲到13:30-14:30同14:30-15:30，第22集延遲到15:30-16:00播。
*2024年5月4號：由於9:30-12:30直播《NBA 季後賽 - 西岸首圏第六場 - 洛杉磯快艇 對 達拉斯獨行俠》，《午間新聞》、《我想身體健康》第40集重播同《Chill Club》第224集重播分別延遲到12:30-13:00、13:00-14:00同14:00-15:00，第23集延遲到15:00-15:30播。
*2024年5月11號：由於9:30-12:15直播《NBA 季後賽 - 西岸準決賽第三場 - 丹佛金塊 對 明尼蘇達木狼》，《午間新聞》、《我想身體健康》第41集重播同《Chill Club》第225集重播分別延遲到12:15-12:45、12:45-13:45同13:45-14:45，第24集延遲到14:45-15:15播。
*2024年5月18號：由於12:35-14:45改做重播《蠟筆小新：謎團？！天下春日部學園之嫌疑事件簿》，同埋14:45-15:00播《Chill Club 推介榜》，第25集延遲到15:00-15:30播。
;第二輯
*2025年3月8號：由於直播《NBA 常規賽 - 鳳凰城太陽 對 丹佛金塊》超時，《CHILL เก่ง Music Festival》第4集重播延遲到13:50-14:50，所以第1集亦順延到14:50-15:15播。
*2025年4月26號：由於13:00-15:30重播電影《救火英雄》，所以第8集延遲到16:00-16:30播。
*2025年5月3號：由於直播《NBA 季後賽 2025 西岸首圏第六場 - 侯斯頓火箭 對 金州勇士》超時，《Chill Club》第260集重播延遲到14:00-15:00，所以第9集延遲到15:00-15:30播。
*2025年5月10號：由於直播《NBA 季後賽 2025 西岸準決賽第三場 - 奧克拉荷馬雷霆 對 丹佛金塊》超時，《我想身體健康》第83集重播同《Chill Club》第261集重播相繼延遲到13:05-14:05同14:05-15:15，所以第10集延遲到15:15-15:45播。
*2025年5月17、24、31號：由於13:30-14:45重播《Chill Club》第262-264集，所以第11-13集延遲到14:45-15:15播。
*2025年7月26號：由於13:30-14:45重播《Chill Club》第272集，所以第21集延遲到14:45-15:15播。
*2025年8月2號：由於13:30-15:30重播《Chill Club》第273集，所以第22集延遲到15:30-16:00播。

## 出面網頁
*ViuTV：給香港的情書
*ViuTV：給香港的情書 貳

## 電視節目變遷
理察韋舒賀亞

**理察韋舒賀亞**（，，）係荷蘭一位賽車手，喺2023年嗰陣參加咗第70屆澳門格蘭披治大賽車。

## 攷

## 拎

類:賽車手
類:荷蘭運動員
居英權計劃

**居英權計劃**，正式叫做**英國國籍甄選計劃**（），係英國政府根據《1990年英國國籍法令(香港)》喺1990-96年之間喺英屬香港推行嘅一個計劃，俾指定嘅合資格人士能夠有英國居留權。

## 背景
1984年，中國國務院總理趙紫陽同埋英國首相戴卓爾，代表中英兩國喺北京簽署《中英聯合聲明》，確認1997年嘅香港主權移交。當中英方已經表明咗香港人唔會獲得英國居留權，不過為咗安撫人心，仍然喺1985年制訂咗《1985年香港法案》，新增咗英國國民（海外）嘅身份，並且喺1987年開始向香港人簽發英國國民（海外）護照。

不過，因爲英國國民（海外）嘅身份並冇居英權，所以令唔少港人都覺得失望，香港隨即開始出現咗移民潮。喺1989年六四事件之後，香港嘅移民潮步入高峰。面對移民潮嘅問題，時任行政局議員嘅鄧蓮如女男爵，就曾喺六四事件之後公開懇求英國，唔要將英國嘅人民交俾去「一個毫不猶疑咁用坦克同埋武力嚟鎮壓人民嘅政權」（A regime that did not hesitate to use its tanks and forces on its own people）。另外，佢又曾經同另一位行政局議員李鵬飛一齊去倫敦，代表兩局議員，以道義理由喺居英權嘅問題上，同英國進行多番嘅遊說。但係，英國因爲中國政府唔斷施加嘅壓力，同時擔心香港人會湧到去英國住，所以仍然唔肯俾全香港所有嘅英國屬土公民擁有英國居留權。

最後，爲咗平衡英國政府同埋香港人嘅利益之下，英方喺1990年同意批准咗一個折衷方案，容許部份香港人攞到居英權，就係呢個“居英權計劃”。

## 內容
1990年，時任香港總督嘅衛奕信爵士公佈居英權計劃，提供最高50,000人同佢哋嘅家眷名額，依照《1990年英國國籍法令(香港)》而成為英國公民。根據呢條法例，總督可以向國務大臣推薦最多5萬位香港戶主，嚟登記成為英國公民。名額主要俾啲曾經做過敏感職位嘅政府公務員，同埋嗰啲對香港有貢獻、對香港前途有重要性嘅人，亦都包括最有能力同動機去申請移民嘅人。如果主要申請人身份嘅申請獲准，佢嘅配偶同埋18歲以下嘅仔女亦都可以申請登記做英國公民。擁有居英權嘅人，可以隨時去英國定居，完全冇需要喺英國逗留所需要嘅年數嚟申請居留權，而持有人嘅仔女亦都可以喺英國讀任何公立嘅中學。呢個方案可以俾所有攞到居英權嘅人，安心咁喺香港生活，但係萬一香港出現啲問題，就可以隨時去英國，嚟減輕香港人才同資金流失嘅問題。由1990年12月1號開始，民政事務處、人民入境事務處辦事處、同埋政府新聞處都會派發申請表格同埋詳細指南。所有登記程序喺1996年12月31日完咗。

當時任職行政署署長嘅曾蔭權（後嚟成爲咗第2任行政長官），亦都被委派去推廣居英權計劃。後嚟，透過李鵬飛同鄧蓮如嘅遊說，英國政府最後亦喺1996年同意俾香港嘅退伍軍人之配偶或者寡婦，同埋所有無國籍嘅香港居民，到攞到英國居留權。

## 符合申請嘅要求
根據法案，申請人需要喺香港定居同埋擁有以下任何一個身份：

*英國屬土公民，憑申請人同香港嘅關係而攞到，亦都可以係透過登記或者歸化。
*英國國民（海外）、英國海外公民、英籍人士、或者受英國保護嘅人士

符合資格嘅人可以分為四類：

*擁有特殊專業技能嘅專業人士，一般職業類別，名額36,200：醫生、教師、工程師、物理治療師、法官、律師、會計師、同法醫官等等
*企業家類別，名額500：董事長、行政總裁、總經理、同非執行董事等等
*紀律部隊類別，名額7,000：皇家警察、消防處、懲教署、海關、同埋人民入境事務處等等
*敏感工作類別，名額6,300：例如皇家香港警察政治部、香港軍事服務團、同皇家香港輔助空軍等等

大部分嘅申請將會按一般職業嘅類別提出，所有紀律部隊嘅成員應該按紀律部隊類別嚟提出申請，至於屬於敏感工作類別同埋企業家類別嘅人士，將會有邀請去提出申請。

一般喺職人士同紀律部隊人士嘅申請係透過計分方式嚟處理。如果申請人擁有英國國籍以外嘅其他國籍（中華人民共和國國籍除外，不過包括中華民國居留權），唔論係唔係自願，都一律喺申請計分嘅時候扣分（每個額外國籍扣200分），不過唔會被視爲唔符合資格。

### 計分準則
居英權計劃嘅計分準則係以800分為滿分，總共分為下面7個指標嚟計分數：
*年齡（最高為200分）
*工作經驗（最高為150分）
*教育程度（同上）
*特別程況（同上）
*英語能力（最高為50分）
*同英國嘅關係（同上）
*公共及社會服務（同上）

## 中方反應

中華人民共和國方面對居英權計劃表示唔滿，亦對表示唔承認居英權計劃，華裔持有人一般仍然被視為中國公民。由於中方規定喺主權移交後嘅特區政府，出掌要職嘅人士均須為冇有外國居留權嘅中國公民，所以中方唔會俾外國公民喺主權移交後出任政府要職。

## 現時或曾經擁有英國公民身份之名人
### 1990年英國國籍甄選計劃
*林鄭月娥 (已經放棄咗)、丈夫林兆波、兩個仔（林節思、林若希）
*葉劉淑儀  (已經放棄咗)
*周融
*黎智英
*李波
*林新強
*梁君彥 (已經放棄咗)
*胡國興 (已經放棄咗)
*余若薇 (已經放棄咗)
*楊哲安 (已經放棄咗)

### 服務[[港英政府]]五年或以上
*李家超 (已經放棄咗)
### 生於英國
*李國寶 (已經放棄咗)

### [[世襲]]
*李民橋 
*李民斌 
### 居留英國五年或以上
*董建華 (已經放棄咗)
*李國能 (已經放棄咗)
*簡炳墀 (放棄咗，跟住後恢復返)
*容永道
*胡寶星

## 睇埋
*英國居留權
*英國國籍法與香港
*港人避風港計畫

## 註

## 參考資料
查理獲斯

**查理獲斯**（，，）係奧地利賽車手，喺2023年嗰陣參加咗第70屆澳門格蘭披治大賽車。

## 攷

類:賽車手
類:奧地利運動員
保羅艾隆

**保羅艾隆**（，，）係個嚟自愛沙尼亞嘅賽車手，喺2023年嗰陣參加咗第70屆澳門格蘭披治大賽車。

## 攷

類:賽車手
類:愛沙尼亞人
大馬女神Miko遊澳門

《**大馬女神Miko遊澳門**》（）係香港好好制作製作嘅遊埠節目，由黃潔琪（Miko）主持，2023年11月20號到12月1號逢禮拜一到五20:30－21:00喺奇妙電視HOY TV播出。節目會由「大馬女神」黃潔琪遊覽澳門唔同地方。

## 每集一覽

## 出面網頁
*大馬女神 Miko 遊澳門 | HOY TV節目
*好好制作YouTube頻道：大馬女神Miko遊澳門

## 電視節目變遷
雷神之鎚 (遊戲)

《**雷神之鎚**》（）係一隻id Software製作嘅第一身射擊遊戲。1996 年由 GT Interactive 推出。

## 睇埋
*《絕地要塞》
香港新移民

**香港新移民**，又叫做**新在港定居人士**，一般係指唔喺香港出世長大而之後移民香港嘅人，依家喺香港主要指由中國內地移民香港嘅人。依家，內地人士喺港居住嘅途徑包括申請單程證、優秀人才入境計劃、輸入內地人才計劃、同埋非本地畢業生留港╱回港就業安排等等。但係有關新移民嘅政策同討論，一般只係涵蓋持有單程證喺香港，而且住咗唔夠7年嘅人。

## 歷史
### 英治香港時期
* 1949年中華人民共和國成立，中國共產黨喺中國大陸展開大躍進、三反五反等運動，造成大饑荒，死亡人數過千萬。總路線、大躍進同人民公社化呢三項政策嘅執行，導致喺1958-1962年大饑荒，期間高達3200-4100萬人被餓死。歷史學家馮客稱「脅迫、恐嚇、系統性暴力構築咗大躍進嘅基礎」、「人類歷史上最大規模嘅一次嘅大屠殺」。中國大陸部分民眾為咗逃避呢啲人為災難，同埋中國共產黨政府嘅政治迫害，除咗有移去中華民國政府管轄嘅台灣之外，亦都有逃難到香港，史稱“逃港潮”。呢個亦都係現今香港人嘅主要喺源（好多今時今日嘅香港人都係當年大陸逃難去香港嘅人嘅後代）。
* 1960年代，中國大陸文化大革命爆發，因爲維持咗10年，所以亦都被稱之爲「十年動亂」或「十年浩劫」。喺呢段時間期間，又有一波大陸人逃避中共迫害，南下去香港避禍。
* 1974年11月香港政府實施抵壘政策，中國大陸偷渡者只要有命去到香港市區，就能夠攞到香港身份證，同時確認早前已經逃港嘅人，現今係合法居留，政策直至到1980年10月結束。
* 1982年，港英政府同大陸政府達成協議，議定由內地喺港定居者須要持有內地政府簽發嘅單程證，配額係每日75個。
*1993年，單程證配額由每日75人，增加至到每日105人。
*1995年，單程證配額再由每日105人，增加至到今時今日嘅每日150人。

### 香港特區時期
* 1997年香港主權移交後，中國內地居民能繼續透過《基本法》第二十四條第二款第（三）項所確立嘅永久居留權，用同已經移居咗去香港嘅仔女或者配偶團聚、照顧無依靠嘅父母同親屬、繼承產業等等嘅方式，喺申請單程證移居香港。但係，唔少新移民因為唔能夠喺香港自給自足、依賴社會福利、學歷又相對低、加上生活習慣嘅差異、語言唔通等等嘅原因，唔少都好難融入香港社會。仲有，本土香港人同時指責新移民唔願意融入香港社會，並且保留使用自己嘅母語（多數係普通話）、濫用福利、入侵香港文化等等，話新移民係「蝗蟲」。

## 稱呼
由中國大陸去香港定居嘅新移民又稱為「**新香港人**」，部分本土派貶稱新移民做「蝗蟲」。「新香港人」呢個字由大陸《人民日報》喺2013年10月發表嘅文章度而喺，呢篇文章聲稱香港嘅700萬人口當中，超過40%係新香港人，而呢班人已經成為咗香港嘅「中流砥柱」。

## 融入社會情況
部分新移民能夠慢慢咁融入香港社會，不過仍然有部份新移民由於文化背景、社會風貌、同生活習慣等嘅差異，唔太容易融入香港社會，甚至同本土嘅香港人發生衝突。香港本土派認為「新移民」喺港净係攞社會福利，而對社會冇貢獻，批評佢哋係「蝗蟲」。有啲民意調查顯示，唔少新移民都覺得被歧視，同埋某程度上覺得自己唔俾社會接納。例如2014年9月-2015年1月香港教育學院所做嘅調查結果，話55%嘅新移民都覺得俾香港人歧視、香港社區組織協會喺2016年7-9月訪問咗300幾位新移民嘅調查，發現89.9%嘅受訪者，無論有冇親身受過歧視，都認為香港存喺歧視新移民嘅情況，比2014年高大約5%。同時，有49%表示喺做野過程期間受過歧視，導致做野嘅時間同數量都多過其他人、而人工又低過人等等，另外有25.3%表示歧視令佢哋封閉自己，變咗唔願意接觸社會，亦有11.7%受訪者表示，新移民嘅子女被同學或者朋友排擠。

因爲咁，有唔少團體都嘗試幫助新移民更加好咁適應香港嘅生活，融入主流社會，例如：香港社區組織協會、新家園協會等等。根據香港新家園協會提供嘅數據可見，香港主權移交20年喺，香港有超過100萬人位新移民。香港新家園協會先後設立咗緊急援助基金、職業培訓中心等。目前，香港新家園協會有超過13萬位會員，服務過超過140萬人。

### 廣東話同繁體字
一般喺講，金融行業嘅香港新移民對粵語比較冇興趣。2007年，訊匯集團副總裁阮期瑗寫過：「1993年初，我喺到香港定居。入鄉隨俗，和所有嘅新移民一樣，我面對嘅第一個問題便係語言關。喺我嘅潛意識裡，普通話係規範語言，廣東話難聽又難懂，從心底裡排斥廣東話，從喺也冇有下功夫學講廣東話。」 有需要面對香港客戶嘅服務業，學習廣東話嘅動力就相對比較大。

按香港法例第五章《法定語文條例》所規定，香港嘅法定語文係中文同英文，但係冇指明係邊種中文語言同文字，而大多數嘅香港華人都用粵語同埋繁體字，並且以英文做第二語言。1997年之後，香港政府推行「兩文三語」政策，即提倡學寫中文同英文，講廣東話、普通話同英文。香港嘅官方網站全部都有繁體中文、英文、同簡體中文嘅版本，又喺學校教育上推廣普通話，資助同推行普教中等等，曾經有政府部門刊文話粵語唔係香港人嘅母語，被批評係矮化粵語，政府嘅舉動進一步引起香港人嘅唔滿，加劇咗中港矛盾。

## 身份認同 vs. 政治立場
香港中文大學香港亞太研究所公共政策研究中心所做嘅調查發現，新移民嘅身份認同情形同喺香港住咗嘅年數偏向成正比。調查問咗內地出世嘅香港學生，對「中國人／香港人／兩者皆係」身份嘅認同度，同埋佢哋支持「本土派」嘅機率。結果發現選擇「香港人」身份嘅中國內地出世嘅學生，喺香港住咗9年或以上後，比例由大約9%大增至到大約33%；選擇「中國人／兩者皆係」身份嘅中國內地出世嘅學生，喺香港住咗9年或以上之後就跌咗去大約67%。喺政治上，73.7%嘅內地出世嘅學生無明確政治傾向，同喺香港出世嘅學生嘅大約65.9%差唔多；而有政治傾向嘅學生，無論係內地出世抑或係香港出世嘅學生，支持泛民同本土派嘅比例都全部遠超於建制派。

## 福利政策
本喺香港絕大部份嘅社會福利（例如綜援、公屋等）都要求只有喺香港住滿7年嘅香港永久居民先至可以申請，但係依家有部分成為咗一啲從事低薪行業或者冇工作嘅新移民（有唔少係照顧小朋友嘅家庭主婦），依賴喺維生嘅途徑。

2003年，當時政府面對財赤壓力，時任社會福利署署長嘅林鄭月娥表示。喺香港住咗未夠7年之新移民，有7萬人領取綜援，佢承認比例偏高，對公共財政嘅確構成壓力，有話「社會應該廣泛咁討論，有冇需要改變依家喺香港住滿一年，就可以申請綜援嘅做法」。佢又指會研究新喺港嘅人士申領綜援資格嘅限制，但係仲須要喺社會做廣泛嘅討論。

2013年12月17號，香港終審法院跟據社區組織協會嘅上訴，裁定綜援申請前要喺香港住咗7年嘅期限，違反咗香港基本法（第三十六條規定香港居民有依法享受社會福利嘅權利），引起社會關注，有人認為呢個決定將會導致新移民任意申請或者濫用呢份社會福利。

根據2017年《內地新喺港定居人士嘅統計數字》，該年單程證嘅新移民之中，有47%（即係超過2萬人）第一年入戶公屋單位。

## 參見

* 香港人口
* 中港矛盾
* 蝗蟲論
* 單程證
* 台灣新住民

*上海外來人口問題
*外地人
*港漂
*民工
*外來移民

## 參考資料
IOI城市購物廣場

**IOI 城市購物廣場** 係一間位於馬來西亞雪蘭莪州雪邦嘅商場｡ 發展商係IOI集團，喺2014年11月開幕 。商場主要吸引中上階層人士，客人主要嚟自布城、賽城、無拉港、加影、萬宜、史里肯邦安、沙登、蒲種、武吉加里爾同梳邦再也南部｡

購物中心第二期喺2022年8月25號開業，成為馬來西亞最大購物中心，亦係東南亞最大嘅購物中心同世界第二大購物中心。

## 參考
絕地要塞

《**絕地要塞**》（）係 1996 年出嘅一隻第一身射擊遊戲。

## 簡史
呢隻遊戲起源自 1996 年《雷神之鎚》—《雷神之鎚》係一隻第一身射擊遊戲，有提供畀玩家對局嘅死亡競賽遊戲模式；隻遊戲非常之受歡迎，吸引咗好多玩家嚟玩同埋整 mod，當中有個 mod 叫做**絕地要塞**，為隻遊戲添加咗職業嘅概念，畀每位玩家揀一個職業，而每個職業有自己嘅一套特殊能力；個 mod 吸引咗好多玩家，及後仲由美國嘅 Valve 製作組將佢整咗做一隻遊戲叫《絕地要塞》，唔使裝落《雷神之鎚》嗰度都玩得。

## 睇埋
*遊戲改檔

## 疏士
大城小事 電影原聲大碟

《**大城小事 電影原聲大碟**》係電影《大城小事》嘅原聲碟，有4首電影入面嘅歌同16首配樂，由Sony Music發行。

## 曲目
維護國家安全委員會

**維護國家安全委員會**（，簡稱**國安委**、**港區國安委**），係香港特別行政區政府根據《中華人民共和國香港特別行政區維護國家安全法（港區國安法）》而設立嚟維護國家安全事務嘅機構，2020年7月3號成立。

## 組成
維護國家安全委員會主席由行政長官兼任，成員由政務司司長、財政司司長、律政司司長、保安局局長、警務處處長、警務處副處長（國家安全）、入境事務處處長、海關關長同特首辦主任兼任。秘書長由行政長官另行委任一名人員擔任。另外委員會設有「國家安全事務顧問」，由中聯辦主任兼任。

## 睇埋
*維護國家安全公署
中區 (選區)

**中區**（，代號**A1**）係香港中西區區議會下轄嘅其中一個雙議席選區，2023年設立，範圍主要係中西區東部。
灣仔 (選區)

**灣仔**（，代號**B1**）係香港灣仔區議會下轄嘅唯一一個雙議席選區，2023年設立，範圍係成個灣仔區。
太北

**太北**（，代號**C1**）係香港東區區議會下轄嘅其中一個雙議席選區，2023年設立，範圍主要係東區西部，由北角到太古城一帶。
Valve 製作組

**Valve 製作組**係美國嘅一個遊戲製作組，出名作品有《絕地要塞》等。營運好出名嘅數碼發行平台Steam，主要服務PC遊戲市場。
外皮系統

**外皮系統**，器官系統一種，冚實體內。種種動物，有佢皮膚同佢啲附器，同埋毛髮、羽毛、鱗、爪、蹄、喙等，又有外分泌腺，好似黏液腺、皮脂腺、汗腺、乳腺、氣味腺、耳道腺等等，亦可叫**外皮系**。

外皮守住外界，同外界分離，保護內部組織。功能非常多，視乎物種。有平衡水份，排出廢物，調節體溫，有感應器官，生出觸覺、痛覺、壓力同冷熱。水生細隻無脊椎動物，亦兼做呼吸。實際功用唔只咁少。

話叫外皮系統，並不表示有內皮系統。理論上，收喺體內肺同腸等，接住外界，亦算外皮，然而會按功能歸入其他系統。實情講系統，英文叫**integumentary system**。integumentary隻字出自拉丁文integumentum，講冚咁意思。

## 攷
南區東南

**南區東南**（，代號**D1**）係香港南區區議會下轄嘅其中一個雙議席選區，2023年設立，範圍主要係南區東部（包括鴨脷洲）。
油尖旺南

**油尖旺南**（，代號**E1**）係香港油尖旺區議會下轄嘅其中一個雙議席選區，2023年設立，範圍主要係油尖旺區南部。
太空侵略者報仇

**太空侵略者報仇**（英語：Space Invaders Get Even），係由TAITO開發嘅射擊遊戲，2008年推出。

## 參考


## 出面網頁
*太空侵略者維基太空侵略者報仇
*太空侵略者報仇影片

‎
天水圍南及屏廈

**天水圍南及屏廈**（，代號**M3**）係香港元朗區議會下轄嘅其中一個雙議席選區，2023年設立，範圍主要係元朗區嘅天水圍南部、屏山同廈村一帶。
語言起源

**語言起源**（ ）係語言學上嘅重要研究課題，顧名思義就係指緊以下呢條問題：
:「語言呢樣嘢係點嚟嘅？」
呢方面嘅研究，會用到人類學方面嘅研究，亦會講到人類智能嘅進化。

## 基本概論

早喺廿世紀中，語言學家已經留意到包括眾日耳曼語言（英文同德文等）、眾羅曼語言（法文、西班牙文同葡萄牙文等）、希臘文同埋印地話（覆蓋印度北半橛多地）等好多隻語言，都有某啲特異嘅相似性，於是就萌生咗印歐語系嘅概念：佢哋主張呢拃語言查實曾經係同一隻語言，但後嚟因為例如講呢隻語言嘅人類四圍遷徙，變咗做兩個唔同嘅群體，兩者嘅語言就慢慢演變咗做兩隻差異大到唔能夠互通嘅語言；簡化講，打後嘅語言學研究睇返呢啲語言嘅歷史，發現呢啲語言的確係曾經近乎一樣，但後嚟變到愈嚟愈唔同，最後確立咗印歐語言嘅諗頭。

除咗印歐語言，漢藏語系（粵語同閩南話等漢語所屬嘅語系）、南島語系（例子有馬拉話）同亞非語系（例子有希伯來語）等都係相當出名嘅語系。

## 相關神話

亦有宗教會用各種嘅神話故事講解語言嘅起源，例如希伯來聖經中嘅巴別塔就係噉。

## 睇埋
*波巴奇奇現象
*智能神經科學
*訊號理論

## 引用
蝴蝶山 (選區)

**蝴蝶山**（，代號**N1**）係香港北區區議會下轄嘅其中一個雙議席選區，2023年設立，範圍主要係北區嘅蝴蝶山一帶，主要包括粉嶺週邊地區。
食鬼新世界2

**食鬼新世界2**（英文：Pac-Man World 2），係由南夢宮開發嘅動作遊戲，2002年推出。

## 參考


## 出面網頁
*食鬼維基食鬼新世界2
*食鬼新世界2影片
*食鬼新世界2線上遊戲
西貢及坑口

**西貢及坑口**（，代號**Q1**）係香港西貢區議會下轄嘅其中一個雙議席選區，2023年設立，範圍主要係西貢區嘅西貢同坑口一帶。
青衣 (選區)

**青衣**（，代號**S1**）係香港葵青區議會下轄嘅其中一個雙議席選區，2023年設立，範圍主要係葵青區嘅青衣島一帶。
離島 (選區)

**離島**（，代號**T1**）係香港離島區議會下轄嘅唯一一個雙議席選區，2023年設立，範圍係成個離島區。
風笛

**風笛**，樂器一種，笛一種，木管樂器，簧管樂器，氣鳴樂器，有個氣袋，有幾支笛。

佢雖然有吹氣，然而同一般吹奏樂器唔同。吹氣不過吹脹個袋，發音靠押個袋出氣，留音笛出聲。

由於大英帝國四處擴張，蘇格蘭高地風笛得以四處揚名。喺歐洲、西亞同北非，各地仍有唔同形制風笛，各具特色。實情風笛好遲先到英倫三島，希臘羅馬有至早文字記載，而一九二九年牛津音樂史介紹一冊，就有相話風笛，出自公元前一千年赫梯。雖則亦有人唔同意咁睇法。

風笛結構，吹管、風袋、旋律管、和管。傳統上，袋用動物皮。管多數木管，然而古時乜都有，如用骨。

## 名
英文**Bagpipes**，直意袋笛，兼且眾數。

羅存德英華字典，譒做**管風玪**，又**管風攪玪**。玪，玉一種，用喺處意思不明。拼音同琴，或本身應該**管風琴**同**管風攪琴**。

## 攷
爛尾

**爛尾**（粵音：Laan6 Mei5），或者叫做衰收尾（粵音：Seo1 Sau1 Mei5），意思係一件事、一個項目或者一項工程，喺開始之後，出咗問題，無法完成，收唔到尾，或者只能夠草草收場。

## 用法
形容唔能夠順利收尾，例如：呢條裝修佬，開始既時候講到天下無敵，點知佢好多嘢都唔識，搞到個裝修工程爛尾，業主仲要揾人執手尾。

形容草草收場，例如：呢套劇，開頭好好睇，估唔到大結局竟然爛尾，只係草草收場，令所有粉絲都好失望。

## 參考
弦論

**弦論**，量子物理學假說一種，框架一種，數學模型一類，雖則佢掛住理論個名，亦叫**弦理論**。佢及後發展出超弦論。過往量子力學興用粒子解釋，而弦論就好似音弦，會有唔同震動，因而叫弦。粒子係零維，而弦就係一維。弦嘅震動方式，就決定粒子種種特性，用函數表示。

弦論想達至大統一論或萬有理論，將相對論同量子力學統合。另一種講法，佢搞緊量子重力。

弦論一九六八年提出，解釋強作用力。演化出開弦、閉弦，亦後來涉多維度膜。初頭一露沉寂，皆因量子色動力學已解釋到好多現象，能作出預測。

二十世紀八九十年代，風行一時，可望大統一論。呢個時間加入費米子同波色子超對稱，生出超對稱弦論，即超弦論，有望解釋唔少現象。

然而後來大強子對撞機實驗，無法證明超弦論正確，因此受到批評。由於佢唔並無統一定義。無法證偽，毫無預測力。受歡迎純粹當時無乜理論出場，唔少人怕落後跟風。

## 參考資料